cyanic-selkie/wikianc huggingface dataset:
ಭೌಗೋಳಿಕ ನಕ್ಷೆ
ರಾಷ್ಟ್ರ ರಕ್ಷಣಾ ದೃಷ್ಟಿಯಿಂದ ವಿಶೇಷವಾಗಿ ರಚಿಸಿರುವ ಸೈನಿಕ ಭೂಪಟಗಳಲ್ಲಿ ಸಾಮಾನ್ಯ ಭೂಪಟ, ಯುದ್ಧತಂತ್ರ ಭೂಪಟ, ವ್ಯೂಹಾತ್ಮಕ ಭೂಪಟ ಮತ್ತು ಛಾಯಾಚಿತ್ರ ಭೂಪಟಗಳಿರುತ್ತವೆ. ಈ ವಿಧಾನದಲ್ಲಿ ಸುಮಾರು 1: 1000,000 ಹಾಗೂ ಅದಕ್ಕಿಂತ ಹೆಚ್ಚಿನ ಮಾನಕದಲ್ಲಿ ರಚಿತವಾದ ಎಲ್ಲ ಭೂಪಟಗಳನ್ನೂ ಸಾಮಾನ್ಯ ಭೂಪಟಗಳೆಂದು ಕರೆಯಲಾಗಿದೆ. ಇವುಗಳಲ್ಲಿ ಯಾವ ವಿಶೇಷ ಭೂ ವಿವರಣೆಯೂ ಇಲ್ಲದೆ ಕೇವಲ ಸಾಮಾನ್ಯ ವಿವರಣೆ ಮಾತ್ರ ಇರುತ್ತದೆ. ಇವನ್ನು ಸಾಮಾನ್ಯ ರಕ್ಷಣಾ ಯೋಜನೆಯಲ್ಲಿ ಬಳಸಲಾಗುವುದು. ಮಾನಕ 1: 1000,000 ರಿಂದ 1:500,000 ರವರೆಗೆ ಇರುವುವು ಯುದ್ಧತಂತ್ರ ಭೂಪಟಗಳಾಗಿದ್ದು ಇವುಗಳಲ್ಲಿ ರಕ್ಷಣಾ ವ್ಯವಸ್ಥೆಗೆ ಅನುಕೂಲವಾಗುವ ಸಮಸ್ತ ಭೂವಿವರಣೆಯನ್ನು ಕೊಡಲಾಗಿರುತ್ತದೆ. ರಕ್ಷಣಾ ಕಾರ್ಯಾಚರಣೆಯ ಯೋಜನೆಯಲ್ಲಿ ಇವುಗಳ ಉಪಯೋಗ. ಮಾನಕ 1 : 500,000ಕ್ಕಿಂತ ಕಡಿಮೆ ಇರುವ ಭೂಪಟಗಳನ್ನು ಯುದ್ಧವ್ಯೂಹ ರಚನೆಯಲ್ಲಿ ಅಳವಡಿಸಿಕೊಳ್ಳಲಾಗಿರುತ್ತದೆ. ಇವುಗಳಲ್ಲಿ ಭೂ ಸ್ವರೂಪ ರಚನೆಯ ವೈವಿಧ್ಯದ ವಿವರಣೆ ಇರುವುದರಿಂದ ಇದನ್ನು ಮುಂಚೂಣಿಯಲ್ಲಿರುವ ಸೈನ್ಯ ತುಕಡಿಗಳ ಕಾವಲುದಳಗಳ ಚಲನವಲನೆಯಲ್ಲಿ ಚಿಕ್ಕ ಚಿಕ್ಕ ಪಡೆಗಳ ವ್ಯೂಹ ತಂತ್ರವನ್ನು ಯೋಜಿಸುವುದಕ್ಕಾಗಿ ಉಪಯೋಗಿಸಲಾಗುತ್ತದೆ.
ಇತಿಹಾಸ
ಕ್ರಿ.ಪೂ.7ನೆಯ ಶತಮಾನದಲ್ಲೇ ನಗರಯೋಜನೆ ಭೂಪಟರಚನೆಯಲ್ಲಿ ಬ್ಯಾಬಿಲೋನಿಯನ್ನರು ಪ್ರವೀಣರೆನಿಸಿಕೊಂಡಿದ್ದರೆಂದು ತಿಳಿದುಬಂದರೂ ಭೂಪಟ ರಚನೆಯ ಬೆಳೆವಣಿಗೆಯನ್ನು ಭೂಪಟರಚನಾಕಾರರು ನಾಲ್ಕು ಕಾಲಗಳಲ್ಲಿ ವಿಂಗಡಿಸಿದ್ದಾರೆ. ಕ್ರಿ.ಪೂ.400ರ ತನಕ. ಕ್ರಿ.ಪೂ.400ರಿಂದ 1500 ತನಕ, ಮತ್ತು ಅಲ್ಲಿಂದ ಇಂದಿನ ತನಕ. ಗ್ರೀಕರು, ರೋಮನ್ನರು, ಭಾರತೀಯರು, ಅರಬ್ಬರು, ಇಟಾಲಿಯನ್ನರು, ಡಚ್ಚರು, ಫ್ರೆಂಚರು, ಬ್ರಿಟಿಷರು, ಜರ್ಮನ್ನರು ಭೂಪಟ ರಚನೆಯಲ್ಲಿ ನಿರಂತರ ಪ್ರಯತ್ನ ಮಾಡಿದ್ದಾರೆ.
ಆದಿವಾಸಿಗಳ ಬರೆಹಗಳಿಂದ ಈ ಭೂಪಟ ಇತಿಹಾಸ ಬಲು ಪುರಾತನವಾದುದೆಂದು ತಿಳಿದುಬರುತ್ತದೆ. ಆದಿವಾಸಿಗಳು ತಾವು ಕಂಡ ಪ್ರದೇಶಗಳ ಚಿತ್ರಗಳನ್ನು ರೇಖೆಗಳ ಸಹಾಯದಿಂದ ಗುಹೆಗಳ ಗೋಡೆಯ ಮೇಲೆ ಬಂಡೆಗಳ ಮೇಲೆ ಬರೆಯುತ್ತಿದ್ದರು. ಮತ್ತೆ ಕೆಲವರು ತಾವು ಕಂಡ ಪ್ರದೇಶಗಳ ಚಿತ್ರಗಳನ್ನು ಚರ್ಮದ ತುಂಡು, ಮರ, ಮೂಳೆ, ಜೇಡಿಮಣ್ಣಿನ ಮೇಲೆ ರೂಪಿಸುತ್ತಿದ್ದರು. ನಾಗರಿಕತೆ ಬೆಳೆವಣಿಗೆಯ ಹಿನ್ನೆಲೆಯಲ್ಲಿ ಈಜಿಪ್ಷಿಯನ್ನರು, ಬ್ಯಾಬಿಲೋನಿಯನ್ನರು ಹಾಗೂ ಚೀನಾದವರು ಜಮೀನಿನ ಮತ್ತು ರಸ್ತೆಯ ಭೂ ಸಮಸ್ಯೆಗಳನ್ನು ಬಗೆಹರಿಸಲು ಭೂಪಟಗಳನ್ನು ರಚಿಸುತ್ತಿದದರು. ಈಜಿಪ್ಟಿನ ಭೂಪಟ ರಚನೆಯ ಪ್ರಾಚೀನತೆಯನ್ನು ಹೇಳುವ ಭೂಪಟ ಟ್ಯೂರಿನ್ ಪಾಪರೈಸ್ ಇದು ಕ್ರಿ.ಪೂ. 1320ರಲ್ಲಿ ರಚಿತವಾಯಿತು. ಇದರಲ್ಲಿ ಈಜಿಪ್ಟಿನ ಚಿನ್ನದ ಗಣಿಯನ್ನು ತೋರಿಸಲಾಗಿದೆ. ಪ್ರಾಚೀನ ಕಾಲದಲ್ಲಿ ನೈಲ್‍ನದಿಯ ಎಲ್ಲೆಯನ್ನು ತೋರಿಸುವ ಈ ಪ್ರಯತ್ನ ಇಂದು ಭೂಕಂದಾಯ ವಿಧಿಸಲು ರಚಿಸುವ ನಕ್ಷೆಯನ್ನು ಹೋಲುತ್ತದೆ.
ಹದಿನಾರನೆಯ ಶತಮಾನದ ಪೂರ್ವಾರ್ಧದ ಸುಮಾರಿಗೆ ಇಟಲಿಯ ಭೂನಕ್ಷಾಶಾಸ್ತ್ರಜ್ಞರು ಪ್ರಾಚೀನ ಭೂನಕ್ಷಾ ವಿಜ್ಞಾನವನ್ನು ಪುನರುಜ್ಜೀವನಗೊಳಿಸುವ ಕಾರ್ಯದಲ್ಲಿ ನಿರತರಾದರೆ, ಡಚ್ಚರು ಅದನ್ನು ಪರಿಷ್ಕರಿಸಿ ಟಾಲಮಿಯ ಪ್ರಭಾವದಿಂದ ಸಂಪೂರ್ಣವಾಗಿ ಮುಕ್ತವಾದ ವೈಜ್ಞಾನಿಕ ಸ್ವರೂಪ ನೀಡಿದರು. ಈ ಕೆಲಸದಲ್ಲಿ ಮೊದಲಿಗನಾದ ಜೆರ್‍ಹಾರ್ಡಮಿರ್ಕೆಟರ್ ಭೂಗೋಳಶಾಸ್ತ್ರಜ್ಞನಾಗಿದ್ದು ಎಲ್ಲ ಮೂಲಗಳಿಂದ ವಿಷಯ ಸಂಗ್ರಹಮಾಡಿದ; ಪ್ರವಾಸಿಗರ ಬರೆಹಗಳನ್ನೆಲ್ಲ ಅಧ್ಯಯನ ಮಾಡಿದ; ಸ್ವತಃತಾನೇ ಪ್ರವಾಸಿಗನಾಗಿ ಹೆಚ್ಚು ವಿಷಯ ಸಂಗ್ರಹಿಸಿದ; ಅನಂತರ ಪ್ರಪಂಚ ಭೂಪಟವನ್ನು ರಚಿಸಿದ (1569). ಇವನ ಕೆಲಸ ಆ ಶತಮಾನದಲ್ಲಿ ಅತಿ ಪ್ರಶಂಸನೀಯವಾದದ್ದೆಂದು ಪರಿಗಣಿಸಲಾಗಿದೆ. 14ನೆಯ ಶತಮಾನದ ಮಧ್ಯಭಾಗದಲ್ಲಿ ಭೂನಕ್ಷೆ ರಚನೆಯ ಪ್ರಯತ್ನಗಳು ನಡೆದರೂ ಅದರ ವಾಸ್ತವಿಕ ಬೆಳೆವಣಿಗೆ 17ನೆಯ ಶತಮಾನದ ಕ್ಯಾಸ್‍ನೀ ಸಂತತಿಯಿಂದಾಗಿತ್ತು. ಈ ಶತಮಾನದ ಅಂತ್ಯದವೇಳೆಗೆ ಇಂಗ್ಲಿಷಿನ ಹ್ಯಾಲೆಯ ಭೂನಕ್ಷೆಗಳು ಹೆಚ್ಚು ಜನಪ್ರಿಯವಾಗಿದ್ದುವು.
ಭೂನಕ್ಷೆಗಳ ಆಧುನೀಕರಣ 18ನೆಯ ಶತಮಾನದಲ್ಲಿ ಪ್ರಾರಂಭವಾಯಿತು. ಈ ಕಾಲದ ಭೂಪಟಗಳಲ್ಲಿ ಹೆಚ್ಚು ವಿಷಯಗಳನ್ನು ವೈಜ್ಞಾನಿಕವಾಗಿ ಅಳವಡಿಸಲು ದೂರದರ್ಶಕ, ಲೋಲಕ ಗಡಿಯಾರ, ಲಘುಗಣಕ ಕೋಷ್ಟಕಗಳು ಹಾಗೂ ಮಟ್ಟಗೋಲು ಇತ್ಯಾದಿಗಳ ಜೊತೆಗೆ ನಾವೆಯ ಹಾಗೂ ಸರ್ವೇಕಾರ್ಯದ ಉಪಕರಣಗಳು ಭೂನಕ್ಷೆಯ ರಚನೆಗೆ ಬಳಸಿಕೊಳ್ಳಲಾಯಿತು. ಈ ತಾಂತ್ರಿಕ, ವೈಜ್ಞಾನಿಕ ನೈಪುಣ್ಯದ ಪ್ರಭಾವದಿಂದ ಸುಧಾರಿತ ಭೂ ನಕ್ಷೆಗಳು 18ನೆಯ ಶತಮಾನದಲ್ಲಿ ಜನಸಾಮಾನ್ಯರಿಗೆ ದೊರೆಯುವಂತಾಯಿತು. ಇವನ್ನು ರಚಿಸಿದ ಕೀರ್ತಿ ಫ್ರಾನ್ಸಿನ ಗಿಲ್ಲಾಮ್ ಡೆಲ್ಲಿಸ್ಲೆ, ಜೆ.ಬಿ. ಬೋರ್‍ನಾನ್, ಡಿ.ಅನ್‍ವಿಲ್ ಇವರಿಗೆ ಸಲ್ಲತಕ್ಕದ್ದು. ಭೂನಕ್ಷೆ ನವೀಕರಣ ಕಾರ್ಯ 19ನೆಯ ಶತಮಾನದ ಪ್ರಾರಂಭದಲ್ಲಿ ರಾಷ್ಟ್ರೀಯಕಾರ್ಯವೆಂದು ಪರಿಗಣಿಸಲಾಗಿತ್ತು. ಇದು ಮೊತ್ತ ಮೊದಲಿಗೆ ಫ್ರಾನ್ಸಿನಲ್ಲಿ ಪ್ರಾರಂಭವಾಯಿತು. ಇದರಿಂದ ಸ್ಫೂರ್ತಿಗೊಂಡ ಇಂಗ್ಲೆಂಡಿನ ವಿಲಿಯಮ್‍ಕಾಮ್ ಹಾಗೂ ಫ್ರಾನ್ಸಿನ ಕ್ಯಾಸಿನಿತ್ರಿಕೋನಾತ್ಮಕ ಸರ್ವೆಯನ್ನು ಅಧಿಕೃತವಾಗಿ ಸ್ಥಾಪಿಸಿದರು. ಈ ನಿಯಮಾವಳಿಯನ್ನಾಧರಿಸಿದ 1: 63360 ಮಾನಕದ ಹಾಳೆ ಪ್ರಪ್ರಥಮವಾಗಿ 1801ರಲ್ಲಿ ಪ್ರಕಟವಾಯಿತು. ಕೈಗಾರಿಕಾ ಕ್ರಾಂತಿಯಿಂದ ಮತ್ತು ತಾಂತ್ರಿಕ ಮುದ್ರಣದ ಅಭಿವೃದ್ಧಿಯಿಂದ 19ನೆಯ ಶತಮಾನದಲ್ಲಿ ವರ್ಣ ಭೂ ನಕ್ಷೆಗಳ ಮುದ್ರಣಕಾರ್ಯ ಬೆಳೆಯಿತು. ಈ ಶತಮಾನದ ಆಧುನಿಕತೆಯ ಬೆಳೆವಣಿಗೆಯಿಂದಾಗಿ ಅನೇಕ ರಾಷ್ಟ್ರಗಳು ಅಂತಾರಾಷ್ಟ್ರೀಯ ಭೂಪಟಗಳನ್ನು ತಯಾರಿಸುವ ಕಾರ್ಯದಲ್ಲಿ ನಿರತವಾದುವು. 1909ರಲ್ಲಿ ಲಂಡನ್ ನಗರದಲ್ಲಿ ನಡೆದ ಅಂತಾರಾಷ್ಟ್ರೀಯ ಸಮ್ಮೇಳನದಲ್ಲಿ ಸದಸ್ಯ ರಾಷ್ಟ್ರಗಳ ನಡುವೆ ಪ್ರಕ್ಷೇಪಣ, ಫಲಕರೇಖೆಗಳು, ಫಲಕ ಸಂಖ್ಯೆಗಳು, ಶೈಲಿ ಮತ್ತು ಸಾಂಪ್ರದಾಯಕ ಚಿಹ್ನೆಗಳ ಬಗ್ಗೆ ಒಂದು ನಿರ್ದಿಷ್ಟ ನಿರ್ಧಾರವನ್ನು ಕೈಗೊಂಡು ಈ ನಿಯಮಾವಳಿಗನುಗುಣವಾಗಿ ಪ್ರತಿಯೊಂದು ರಾಷ್ಟ್ರವೂ ತನ್ನ ಪ್ರದೇಶದ ನಕ್ಷೆ ತಯಾರಿಸಲು ಒಪ್ಪಿಕೊಂಡಿತು. ಇದರ ಅನ್ವಯ 1913ರಲ್ಲಿ ಪ್ಯಾರೀಸ್‍ನಲ್ಲಿ ನಡೆದ ಸಭೆಯಲ್ಲಿ ಪ್ರಪಂಚ ಭೂನಕ್ಷೆ ರಚನೆಯಲ್ಲಿ ಅಳವಡಿಸಿಕೊಳ್ಳಬೇಕಾದ ನಿಯಮಾವಳಿಯನ್ನು ಸಿದ್ಧಪಡಿಸಲಾಯಿತು. ಈ ಪ್ರಕಾರ ಬಹುಶಂಕು ಪ್ರಕ್ಷೇಪಣದ ಕ್ರಮವನ್ನು ಸಿದ್ಧಪಡಿಸಿ ಪ್ರತಿಯೊಂದು ಹಾಳೆಯೂ 4( ಅಕ್ಷಾಂಶ 6( ರೇಖಾಂಶಗಳನ್ನು ಒಳಗೊಂಡು ಧ್ರುವಗಳ ಬಳಿ 60(ಅಕ್ಷಾಂಶದಲ್ಲಿ ಎರಡು ಹಾಳೆಗಳನ್ನು ಒಳಗೊಂಡು, ಉಬ್ಬು ತಗ್ಗುಗಳನ್ನು 100 ಮೀಟರ್ ಅಂತರದ ಮಟ್ಟರೇಖೆಗಳಿಂದ ತೋರಿಸಿ ಸ್ಥಿರವರ್ಣವನ್ನು ಬಳಸಿ ಸ್ಥಳಗಳ ಹೆಸರುಗಳನ್ನು ಬಳಕೆಯ ಸ್ಥಳೀಯ ಭಾಷೆಯನ್ನು ಬರೆದು ಭೂನಕ್ಷೆ ರಚನೆಯಾಗಬೇಕೆಂದು ತೀರ್ಮಾನ ಕೈಗೊಳ್ಳಲಾಯಿತು. ಪ್ರಪಂಚದ ಸರಣೆಯಲ್ಲಿ ಇಂಥ ವಿವರಣೆಗಳನ್ನು ಜೋಡಿಸುವಾಗ ಅನೇಕ ತೊಂದರೆಗಳನ್ನು ಎದುರಿಸಬೇಕಾದ ಕಾರಣ ಇದನ್ನು ಬಗೆಹರಿಸಲು 1961ರಲ್ಲಿ ವಿಶ್ವಸಂಸ್ಥೆಯ ಆಶ್ರಯದಲ್ಲಿ ಅಂತಾರಾಷ್ಟ್ರೀಯ ಭೂನಕ್ಷಾ ರಚನಾಶಾಸ್ತ್ರದ ಸಂಘವೊಂದನ್ನು ಸ್ಥಾಪಿಸಲಾಯಿತು. ಪ್ರಪಂಚದ ಎಲ್ಲ ಭೂನಕ್ಷೆಗಳ ರಚನಾಕಾರ್ಯ ಇದರ ಆಶ್ರಯದಲ್ಲಿ ನಡೆಯುವಂತೆ ವ್ಯವಸ್ಥೆಗೊಳಿಸಲು 1962ರಲ್ಲಿ ಪ್ರತ್ಯೇಕವಾದ ಭೂನಕ್ಷಾರಚನಶಾಸ್ತ್ರದ ವಿಭಾಗವನ್ನೇ ತೆರೆಯಲಾಯಿತು. ಇದರ ಆಶ್ರಯದಲ್ಲಿ 1 : 1ಮೀ. ಅಳತೆಯ ಅಂತಾರಾಷ್ಟ್ರೀಯ ಪ್ರಪಂಚ ಭೂಪಟದ ಒಂದು ಮಾಲಿಕೆ ತಯಾರಾಗುತ್ತಿದೆ. ಇದರ ಜೊತೆಗೆ ಅಂತಾರಾಷ್ಟ್ರೀಯ ವಾಯುಮಾನ ಸಂಸ್ಥಾಮಂಡಳಿ (ಇಂಟರ್‍ನ್ಯಾಷನಲ್ ಕೌನ್ಸಿಲ್ ಆಫ್ ಏರೋನಾಟಿಕಲ್ ಆರ್ಗನೈಸೇಷನ್) ಪ್ರಪಂಚದ ವಾಯುಮಾನ ನಕ್ಷೆಗಳನ್ನು (ವರ್ಲ್ಡ್ ಏರ್‍ಚಾರ್ಟ್‍ಗಳನ್ನು 1.2 ಮೀ. ಅಳತೆಯಲ್ಲಿ ತಯಾರಿಸುವ ಕೆಲಸದಲ್ಲಿ ತೊಡಗಿದೆ.
ಉಲ್ಲೇಖ
ವರ್ಗ:ಭೂಗೋಳ ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕೆ.ಎಂ ಬೀನಮೋಳ್
'''ಕೆ.ಎಂ ಬೀನಮೋಳ್ ಭಾರತದ ಅಂತರಾಷ್ಟೀಯ ಮಹಿಳಾ ಕ್ರೀಡಾಪಟು. ಕೆ.ಎಂ ಬೀನಮೋಳ್ ಎಂದೇ ಜನಪ್ರಿಯ.ಇವರು ಕೇರಳದ ಇಡುಕ್ಕಿ ಜಿಲ್ಲೆಯವರು.
ವೈಯಕ್ತಿಕ ಮಾಹಿತಿ
ಕೆ.ಎಂ. ಬೀನಮೋಳ್ ಭಾರತದ ರಾಷ್ರ್ಟೀಯ ತಂಡವನ್ನು ಪ್ರತಿನಿಧಿಸಿದ್ದಾರೆ. ಹುಟ್ಟಿದ್ದು ಆಗಸ್ಟ್ ೧೫,೧೯೭೫ ಬಿಡಂಜಲ್, ಇಡುಕ್ಕಿ ಜಿಲ್ಲೆ  ಕೇರಳದಲ್ಲಿ. ಭಾರತೀಯ ರೈಲ್ವೆ ಇಲಾಖೆಯಲ್ಲಿ ಉದ್ಯೋಗ ಮಾಡುತ್ತಿದ್ದಾರೆ. ಇವರ ಸಂಗಾತಿ ಡಾ.ವಿವೇಕ್ ಜಾರ್ಜ್.
ಕ್ರೀಡೆ
ಮಧ್ಯ-ದೂರ(800 ಮೀ) 4x400
ಸಾಧನೆಗಳು ಮತ್ತು ಶೀರ್ಷಿಕೆಗಳು
ವೈಯಕ್ತಿಕ ಸಾಧನೆಗಳು- 400ಮೀ 51.21 (ಕೀವ್ 200) 800ಮೀ .2;02.01 ನವದೆಹಲಿ 2002 4x400ಮೀ ರಿಲೆ 3:26.89 ಅಥೆನ್ಸ್ ,2004 ಎನ್.ಆರ್
ಅಥ್ಲೆಟಿಕ್ಸ್ ವೃತ್ತಿಪರತೆ
ಬೀನಮೋಳ್ ತನ್ನ ಸಹೋದರ ಕೆ.ಎಂ ಬಿನು ಅವರೊಂದಿಗೆ ಪ್ರಮುಖ ಅಂತರಾಷ್ಟ್ರೀಯ ಸ್ಪರ್ಧೆಯಲ್ಲಿ ಪದಕಗಳನ್ನು ಗೆದ್ದ ಮೊದಲ ಭಾರತೀಯ ಒಡಹುಟ್ಟಿದವರು ಎಂದು ಇತಿಹಾಸ ನಿರ್ಮಿಸಿದರು.ಪುರುಷರ 800ಮೀ ನಲ್ಲಿ ಬಿನು ಬೆಳ್ಳಿ ಪದಕ ಗೆದ್ದರು.
ಒಲಂಪಿಕ್
2000ಸಿಗೆ ಒಲಂಪಿಕ್ಸ್ ಸೆಮಿಫೈನಲ್ಸ್ ಗೆ ಪಿ.ಟಿ.ಉಷಾ ಮತ್ತು ಶೈನಿ ವಿಲ್ಸನ್ ನಂತರ ಭಾರತದಲ್ಲಿ ಮೂರನೇಯ ಮಹಿಳೆಯಾಗಿ ಆಯ್ಕೆಯಾದರು. 1984 ಗೆ ಒಲಂಪಿಕ್ಸ್ನಲ್ಲಿ 400ಮೀ ಮತ್ತು 800ಮೀಅಡಚಣೆಗಳ ಜಿಗಿತದಲ್ಲಿ ಸಾಧನೆ ಮಾಡಿದವರು.
ಏಷ್ಯಯನ್ ಆಟಗಳು
2002 ಬುಸನ್ ನಲ್ಲಿ ನಡೆದ ಏಷ್ಯನ್ ಗೇಮ್ಸ್ ನಲ್ಲಿ ಮಹಿಳೆಯರ 800ಮೀ 4x400 ಚಿನ್ನದ ಪದಕವನ್ನು ಪಡೆದರು.
ಪ್ರಶಸ್ತಿಗಳು
ಅಥ್ಲಟಿಕ್ ವೃತ್ತಿ ಜೀವನದಲ್ಲಿ ಆದರ್ಶಪ್ರಾಯ ಸಾಧನೆ ಮಾಡಿದ್ದಕ್ಕಾಗಿ ಬೀನಮೋಲ್ ಗೆ 2000 ಅರ್ಜುನ ಪ್ರಶಸ್ತಿ ನೀಡಲಾಯಿತು. 2002-2003 ಭಾರತದ ಅತ್ಯುನ್ನತ ಕ್ರೀಡಾ ಗೌರವ, ರಾಜೀವ್ ಗಾಂಧಿ ಪ್ರಶಸ್ತಿಯನ್ನು ಅಂಜಲಿ ವೇದ್ ಪಾಠಕ್ ಭಾಗವತ್ ಅವರೊಂದಿಗೆ ಜಂಟಿಯಾಗಿ ಪ್ರಶಸ್ತಿಯನ್ನು ಪಡೆದರು. ೨೦೦೪ರಲ್ಲಿ ಪದ್ಮಶ್ರೀ ಪ್ರಶಸ್ತಿಯನ್ನು ಪಡೆದಿದ್ದಾರೆ.
ವೈಯಕ್ತಿಕ ಜೀವನ
ಕೆ.ಎಂ ಬೀನಮೋಳ್ ಅವರು ಡಾ.ವಿವೇಕ್  ಜಾರ್ಜ್ ಅವರನ್ನು ವಿವಾಹವಾದರು. ಅಶ್ವಿನ್ ಮತ್ತು ಹೈಲೆ ಎಂಬ ಇಬ್ಬರು ಮಕ್ಕಳಿದ್ದಾರೆ.
ಓಂಕಾರೇಶ್ವರ ದೇವಾಲಯದ ಇತಿಹಾಸ ಮತ್ತು ಕಾವೇರಿ ಸಂಕ್ರಮಣದ ಮಹತ್ವ
ಕೊಡಗನ್ನು ಆಳಿದ ಮೊದಲ ದೊರೆ ದೊಡ್ಡ ವೀರ ರಾಜೇಂದ್ರ ಒಡೆಯರು.ಇವರು ರೈತರಿಗೆ ವ್ಯವಸಾಯಕ್ಕೆ ಭೂಮಿ,ಬೀಜ,ದವಸ,ಧಾನ್ಯ ಕೊಡುತ್ತಿದ್ದರು. ನಾಲ್ಕು ನಾಡು ತಾಲೂಕು ಹೆಗ್ಗ್ಗಳಕ್ಕೆ ಸಮೀಪವಾಗಿರುವಂತೆ ಬೆಟುವಳಿಯಂಬಲ್ಲಿ ವೀರ ರಾಜೇಂದ್ರ ಪೇಟೆಯಲ್ಲಿ ಇವರಿಗೆ ಅಂಗಡಿಗಳನ್ನು ಕಟಿಸಿ ಕೊಟ್ಟ್ಟು ಅರಮನೆಯಿಂದ ಮುಂಗಡ ಕೊಡಿಸಿ ಮೂರು ವರ್ಷ್ ಪರಸ್ಪರ ವ್ಯಪಾರ ದಿಂದ ಬರುವ ಸುಂಕ ವಸೂಲಿ ಮಾಡುವ ಕ್ರಮವಿತ್ತು.
ಕಾವೇರಿಯ ಉಗಮ ಸ್ಥಾನವಾದ ತಲಕಾವೇರಿಯ ಅಗಸ್ತೇಶ್ವರನ ದೇವಾಲಯಕ್ಕೆ ಆಕಳ ತುಪ್ಪ್ಪದಿಂದ ನಂದಾ ದೀಪ ಹಚ್ಚಬೇಕೆಂದು ಒಡೆಯರು ತಮ್ಮ ಶಾಸನದಲ್ಲಿ ಬರೆದಿದ್ದಾರೆ ಹಾಗು ಬಾಗಮಂಡಲದಲ್ಲಿ ಬ್ರಹ್ಮ, ವಿಷ್ನು ,ಮಹೇಶ್ವರ ತ್ರಿಮೂರ್ತಿಗಳು ,ಹಾಗು ತ್ರಿವೇಣಿ ಸಂಗಮದಲ್ಲಿ ಕನ್ನಿಕೆಯನ್ನು ಪ್ರತಿಷ್ಟ್ಟಾಪಿಸಿದ್ದಾರೆ.
ದೊಡ್ಡ ವೀರ ರಾಜೇಂದ್ರರ ಕಾಲದಲ್ಲಿ ಕೊಡಗಿನ ಹಲವಾರು ಮನೆತನದವರೆಗೆ ಊಳಲು ಭೂಮಿ ,ಗದ್ದೆಗಳನ್ನು ಉದಾರವಾಗಿ ನೀಡಿರುತ್ತಾರೆ. ಈಗಲೂ ಅವರ ಮನೆತನದವರು ತಮ್ಮ ಜೀವನವನ್ನು ಆ ಭೂಮಿ ಗದ್ದೆಯ ಬೆಳೆಯಿಂದಲೇ ಜೀವನ ನಿರ್ವಹಣೆ ಮಾಡುತ್ತಿದ್ದಾರೆ
ಇವರ ಆಳಿಕೆಯಲ್ಲಿ ಇವರು ತಮ್ಮ ರಾಜ್ಯದ ಜನ ಜೀವನ ಹಾಗು ಆರೋಗ್ಯದ ಬಗ್ಗೆ  ತುಂಬ ಕಾಳಜಿ ವಹಿಸುತಿದ್ದರು.ಜನರು ತಮ್ಮ ಜಾತಿಯ ಕಟ್ಟು ಕಟ್ಟಳೆಗಳನ್ನು  ಅನುಸರಿಸಲು ತಪ್ಪಿದರೆ ಅದಕ್ಕೆ  ಜಾತಿ ಕಟ್ಟಳೆ ಮೊರೆ ಶುದ್ದ ಮಾಡಿಸಕೊಳ್ಳಬೇಕಾಗಿತ್ತು.
ಕೊಡವರ ಪ್ರಮುಖ ಹಬ್ಬವಾದ ಹುತ್ತರಿ ಹಬ್ಬದಲ್ಲಿ ಗುಂಡು ಹೊಡೆಯುವ ಪದ್ದತಿ ಇತ್ತು..ಅದು ಇಂದಿಗೂ ನಡೆದುಕೊಂಡು ಬಂದಿದೆ..ಹುತ್ತರಿ ಹಾಬ್ಬದಲ್ಲಿ ಮೊದಲು ಕದಿರು ತೆಗೆಯುವ ಮುಹೂರ್ತದಲ್ಲಿ..ಮದ್ಯ ದಾರಿಯಲ್ಲಿ..ಹಾಗು ಅರಮನೆ ಮೆಟ್ಟಲು ಹತ್ತುವಾಗ ಹೀಗೆ ಮೂರು ಬಾರಿ ಗುಂಡು ಹೊಡೆಯುವ ಪದ್ದತಿ ಇದೆ.
ಹುತ್ತರಿ ಹಬ್ಬದಂದು ನಾಲ್ಕು ನಾಡು ಅರಮನೆಯಲ್ಲಿ ಊಟ ಮಾಡಿಸಿ ಕಳುಹಿಸುವ ಪದ್ದತಿ ಇದೆ. ಲಿಂಗ ರಾಜೇಂದ್ರ ಒಡೆಯರು ಎಳು ಸಾವಿರ ಸಿಮೆಯ ಬ್ರಹ್ಮಣರಿಗೆ ಭೂಮಿಯನ್ನು ಬಹುಮಾನವಾಗಿ ಕೊಟ್ಟಿರುವುದು ನಿರೂಪದಿಂದ ಕಂಡುಬರುತದೆ.
ತಂಬಾಕು ಬೀಜದ ಎಣ್ಣೆ
ತಂಬಾಕು ಗಿಡವನ್ನು ಹೆಚ್ಚಾಗಿ ಇದರ ಎಲೆಗಳಿಗಾಗಿ ಬೆಳೆಸುತ್ತಾರೆ. ತಂಬಾಕು ಎಲೆಪುಡಿಯಿಂದ ಸಿಗರೇಟ್, ಬೀಡಿ, ಸುಟ್ಟೆ, ಗುಟ್ಕಾ ಉತ್ಪನ್ನ ಮಾಡುತ್ತಾರೆ. ತಂಬಾಕು ಗಿಡವನ್ನು ಹೊಗೆಸೊಪ್ಪು ಎಂದು ಕರೆಯುತ್ತಾರೆ. ಇದು ಸೊಲನೇಸಿಸಸ್ಯ ಕುಟುಂಬಕ್ಕೆ ಸೇರಿದ ಸಸ್ಯ ಗಿಡ. ಇದರ ಸಸ್ಯ ಶಾಸ್ತ್ರ ಹೆಸರು''ನಿಕೊಟಿನ ಟಬಕಂ. ಲಿನ್ನೇ(nicotina Tabacum.Linn). ಸಿಗರೇಟ್, ಬೀಡಿ, ಗುಟ್ಕಾಗಳನ್ನು ವರ್ಜಿನೀಯಾ ಟೊಬಾಕೋಎನ್ನುವ ಜಾತಿ ಎಲೆ/ಪತ್ರಗಳಿಂದ ಉತ್ಪನ್ನ ಮಾಡಲಾಗುತ್ತದೆ. ತಂಬಾಕು ಗಿಡದಲ್ಲಿ ಇನ್ನೊಂದು ಜಾತಿ ಗಿಡದ ಹೆಸರು ''ನಿಕೋಟಿನ ರಸ್ಟಿಕ. ಲಿನ್ನೆ''( Nicotina rustica.linn). ತಂಬಾಕು ಬೀಜದಲ್ಲಿ ಎಣ್ಣೆ ಇರುತ್ತದೆ .ತಂಬಾಕು ಎಲೆಗಳಿಂದ ನಿಕೊಟಿನ್ ಮತ್ತು ಔಷಧ ಗುಣ ಇರುವ ಪದಾರ್ಥಗಳನ್ನು ಉತ್ಪನ್ನ ಮಾಡಲಾಗುತ್ತದೆ,.
ಓಂಕಾರೇಶ್ವರ ದೇವಾಲಯದ ಇತಿಹಾಸ ಮತ್ತು ಕಾವೇರಿ ಸಂಕ್ರಮಣದ ಮಹತ್ವ
ಇವರ ನಂತರ ಆಳಿಕೆ ನಡೆಸಿದವರು ಮೂರನೇ ಲಿಂಗ ರಾಜೇಂದ್ರ ಒಡೆಯರ. ಇವರ ಕಾಲದಲ್ಲಿ ಮಡಿಕೇರಿಯ ಪ್ರಸಿದ್ದ ದೇವಾಲಯವಾದ ಓಂಕಾರೇಶ್ವರ ದೇಗುಲವನ್ನು ಕಟ್ಟಲು ಆರಂಬಿಸಲಾಯಿತು. ೧-೦೬-೧೮೧೭ ರಲ್ಲಿ ಕಟ್ಟಲು ಪ್ರರಂನಭಿಸಿದ ಓಂಕಾರೇಶ್ವರ ದೇವಾಲಯ,ಎರಡು (೨) ವರ್ಷ, ಒಂಬತ್ತು (೯) ತಿಂಗಳು, ಇಪ್ಪತೈದು (೨೫) ದಿನಗಳಲ್ಲಿ ಪೂರ್ಣಗೊಂಡಿತು. ಈ ದೇಗುಲ ನಿರ್ಮಾಣದ ಹಿಂದೆ ಒಂದು ಮಹತ್ವದ ಕಥೆ ಇದೆ..
ತಂಬಾಕು ಬೀಜದ ಎಣ್ಣೆ
ಪ್ರಪಂಚದಲ್ಲಿ ತಂಬಾಕು ಬೆಳೆಸುತ್ತಿರುವ ದೇಶಗಳು
ಪ್ರಪಂಚದಲ್ಲಿ ತಂಬಾಕನ್ನು ಹೆಚ್ಚಾಗಿ ಬೆಳೆಸುವ ದೇಶಗಳಲ್ಲಿ ಜಿಂಬಾಬ್ವೆ ಪ್ರಥಮ ಸ್ಥಾನದಲ್ಲಿದೆ (೨೦೦೮-೨೦೦೯ ವರ್ಷಕ್ಕೆ). ಎರಡನೆ ಸ್ಥಾನದಲ್ಲಿ ಚೈನಾ ದೇಶವಿದೆ. ಉಳಿದಿರುವ ದೇಶಗಳಲ್ಲಿ ಅರ್ಜೆಂಟಿನಾ, ಬ್ರೆಜಿಲ್, ಬಲ್ಗೆರಿಯಾ, ಗ್ರೀಸ್, ಇಂಡೋನೇಷಿಯಾ, ಕೊರಿಯಾ, ಪಾಕಿಸ್ತಾನ್, ಥಾಯ್ ಲಾಂಡ್ ,ಟರ್ಕಿ, ಅಮೆರಿಕ ಮತ್ತು ಭಾರತ ದೇಶಗಳು ಇವೆ. .
ಓಂಕಾರೇಶ್ವರ ದೇವಾಲಯದ ಇತಿಹಾಸ ಮತ್ತು ಕಾವೇರಿ ಸಂಕ್ರಮಣದ ಮಹತ್ವ
ಪುತ್ತೂರು ಕಡೆಯಿಂದ ತಾನಾಗಿ ರಾಜನಿಗೆ ತನ್ನ ಮಗಳನ್ನು ಮಾಡಿಕೊಡಲು ಬಂದ ಬ್ರಾಹ್ಮಣನ ಕನ್ಯೆಯನ್ನು ರಾಜನು ಮದುವೆಯಾಗಲು ಅಡ್ಡಿಯಾದ ಕರಣಿಕ ನೌಬ್ಬರಸ್ಸಯ್ಯನನ್ನು ರಾಜ ದಹನ ಮಾಡಿಸಿದನಂತೆ. ಅವನು ಬ್ರಹ್ಮರಕ್ಕಸನಾಗಿ ರಾಜನನ್ನು ಕಾಡಲು ಆರಂಭಿಸಿದನು..ಇದಕ್ಕೆ ಪರಿಹಾರವಾಗಿ ರಾಜನು ಈ ದೇವಾಲಯವನ್ನು ನಿರ್ಮಿಸಿದನಂತೆ.
ಎರಡನೆ ಕಥೆ ಹೀಗಿದೆ- ವೀರ ಶೈವ ಜಂಗಮನೊಬ್ಬ ರಾಜನ ಆಸ್ತಾನಕ್ಕೆ ಬಂದಾಗ ರಾಜರು ಅವರನ್ನು ಅನಾಧರಿಸಿ ಗೌರವ ನೀಡದ ಕಾರಣ ಜಂಗಮನು ರಾಜನನ್ನು ಶಪಿಸಿದನಂತೆ. ಆಗ ರಾಜನು ಪ್ರಾರ್ಥಿಸಲು,ಶಾಪದ ನಿರಸನಕ್ಕಾಗಿ ಜಂಗಮನೇ ದೇಗುಲ ಒಂದನ್ನು ನಿರ್ಮಿಸುವಂತೆ ಸಲಹೆ ನೀಡಿದನಂತೆ. ಇಂತಹ ದೇಗುಲದಲ್ಲಿ ಮುಖ್ಯ ದೇವರು ಶ್ರೀ ಓಂಕಾರೇಶ್ವರ ಪರಿವಾರದ ದೇವತೆಗಳಾದ ಗಣಾದೀಶ್ವರ ,ಕುಮಾರೇಶ್ವರ, ನಂದೀಶ್ವರ ಹೀಗೆ ಶಿವನ ಸುತರು ಶಿವ ಲಿಂಗ ಇಲ್ಲಿ ನೆಲೆನಿಂತಿದೆ. ಈ ದೈವ ಸಮೂಹಕ್ಕೆ ದೈನಂದಿನ ತ್ರಿಕಾಲ ಪೂಜೆ ,ನೈವೇದ್ಯ ,ನಂದಾದೀಪ ,ಅಭಿಷೇಕ ,ಅರ್ಚನೆ ,ಅಮೃತ ಪಡಿಯಿಂದ ಹಿಡಿದ ತೀಥಿ, ವಾರ , ಪಕ್ಷ ,ಮಾಸಿಕ ,ವಾರ್ಷಿಕ ಹಬ್ಬ ಉತ್ಸವಾದಿಗಳು ನಡೆಯುತ್ತವೆ. ದೇಗುಲದ ದೇವಪರಿವಾರಕ್ಕೆ ಚೈತ್ರ ಮಾಸದಿಂದ ವೈಶಾಖ್ ಮಾಸದ ವರೆಗೆ ವಸಂತ ಪೂಜೆ ,ನವರಾತ್ರಿ, ಕಾರ್ತಿಕ ಮಾಸ ಪೂಜೆ ,ದೀಪಾವಳಿ , ಶಿವರಾತ್ರಿ ,ದೀಪೋತ್ಸವ ಇತ್ಯಾದಿ ಮಾಸಿಕ ಪೂಜೆ ಪುನಸ್ಕಾರಗಳಿಗೆ ರಾಜರು ಅಡುಗೆ ಬಟ್ಟರು ,ಅರ್ಚಕರು ,ಪುರೋಹಿತ ವರ್ಗ ,ಪಾದ್ರಿಗಳು ,ಪಾರುವತ್ಸಗಾರ ,ಶಿವನಿಗೆ ಪ್ರಿಯವಾದ ಬಿಲ್ವಪತ್ರೆ ,ತಾಳ ಮೇಳದವರು ,ಶಂಖ್ ಜಾಗಟೆ ,ಡೋಲು ವಾದ್ಯದವರು , ಮುಂತಾದವರನ್ನು ನೇಮಿಸುತಿದ್ದರು.
ತಂಬಾಕು ಬೀಜದ ಎಣ್ಣೆ
ಗಿಡ-ಬೀಜ/ವಿತ್ತನ
ಗಿಡ: ಗಿಡ ೧ ಮೀಟರನಿಂದ ಮೂರು ಮೀಟರುಗಳ ಎತ್ತರ ಬೆಳೆಯುತ್ತದೆ. ಏಕ ವಾರ್ಷಿಕ ಗಿಡ. ದೃಢವಾದ ಕಾಂಡವನ್ನು ಹೊಂದಿರುವ ಗಿಡ. ಗಿಡದ ಕಾಂಡ ನೆಟ್ಟಗೆ ಬೆಳೆಯುತ್ತದೆ. ಕೊಂಬೆಗಳು ಕಡಿಮೆ. ಉಷ್ಣಮಂಡಲ ಪ್ರಾಂತದಲ್ಲಿ ಚೆನ್ನಾಗಿ ಬೆಳೆಯುತ್ತದೆ. ಬೇಸಾಯಕ್ಕೆ ಕರಿನೆಲ(black soil)ಉತ್ತಮ. ಮಳೆಸುರಿತ ೫೦-೧೦೦ ಮಿ.ಮೀ.(ಸಾಗುವಳಿ ಸಮಯದಲ್ಲಿ) ಇರಬೇಕು. ಎಲೆಗಳು ಉದ್ದವಾಗಿರುತ್ತವೆ. ಎಲೆಗಳು ಹಸಿರು ಬಣ್ಣದಲ್ಲಿರುತ್ತವೆ. ಪತ್ರಗಳ ಅಂಚು ಸೂಚಿಯಾಗಿರುತ್ತದೆ. ವಿತ್ತನ:ಬೀಜ/ವಿತ್ತನಗಳು ಕಂದು(brown)ಬಣ್ಣದಲ್ಲಿದ್ದು, ಸಾಸಿವೆಗಿಂತ ಸ್ವಲ್ಪ ದೊಡ್ಡ ಪ್ರಮಾಣದಲ್ಲಿರುತ್ತವೆ. ಬೀಜ ಗೋಲಾಕಾರದಲ್ಲಿರುತ್ತದೆ. ಬೀಜ ಗಟ್ಟಿಯಾಗಿರುತ್ತದೆ. ತಂಬಾಕು ಎಲೆಗಳಲ್ಲಿ ನಿಕೊಟಿನ್ ಇದ್ದರೂ ,ಬೀಜಗಳಲ್ಲಿ ನಿಕೋಟಿನ್ ಇರುವುದಿಲ್ಲ. ತಂಬಾಕು ಬೀಜದಲ್ಲಿ ೩೫% ತನಕ ಎಣ್ಣೆ ಲಭ್ಯವಾಗುತ್ತದೆ. ಬೀಜದಲ್ಲಿ ೨೫-೨೬% ಪ್ರೋಟಿನುಗಳಿರುತ್ತವೆ .ತಂಬಾಕು ಗಿಡವನ್ನು ಎಲೆಗಳ ಸಲುವಾಗಿ ಬೆಳೆಸುತ್ತಾರೆ. ಆದ್ದರಿಂದ ಬೀಜಗಳನ್ನು ಉಪವುತ್ಪತ್ತಿ ಎಂದು ಹೇಳಬಹುದು(By products).
ಓಂಕಾರೇಶ್ವರ ದೇವಾಲಯದ ಇತಿಹಾಸ ಮತ್ತು ಕಾವೇರಿ ಸಂಕ್ರಮಣದ ಮಹತ್ವ
ರಾಜರ ಕಾಲದಲ್ಲಿ ಉಪಯೋಗಿಸುತ್ತಿದ್ದ ನಾಣ್ಯಗಳ ಸಂಕೇತದಲ್ಲಿ ೯ ಎಂಬುದು ವರಹದ ಚಿಹ್ನಯಾಗಿ ಬಳಕೆಯಾಗುತ್ತಿತ್ತು. ಓಂಕಾರೇಶ್ವರ ದೇವಾಲಯದಲ್ಲಿ ನಂದಾದೀಪಕ್ಕೆ ಹಸುವಿನ ತುಪ್ಪವನ್ನೇ ಬಳಸಲಾಗುತ್ತೀತ್ತೂ.
ತಂಬಾಕು ಬೀಜದ ಎಣ್ಣೆ
ಗಿಡ-ಬೀಜ/ವಿತ್ತನ
ತಂಬಾಕು ಬೀಜದಲ್ಲಿರುವ ಪದಾರ್ಥಗಳ ಪಟ್ಟಿ
ಓಂಕಾರೇಶ್ವರ ದೇವಾಲಯದ ಇತಿಹಾಸ ಮತ್ತು ಕಾವೇರಿ ಸಂಕ್ರಮಣದ ಮಹತ್ವ
ಕೊಡಗಿನಲ್ಲಿ ಪವಿತ್ರವಾದ ಸ್ಥಳವಂದರೆ ಕಾವೇರಿ. ಕಾವೇರಿ ಎಂಬ ಶಬ್ಧ ಕಿವಿಯ ಮೇಲೆ ಬೀಳುತ್ತೀದ್ದಂತೆಯೇ ಕೊಡಹಗಿನ ವನಸಿರಿಯ ವೈಭವದ ಜಲನಿದ್ಧಿಯ ಅನುಭವವಾಗುತ್ತದೆ. ಈ ಕೊಡಗಿನ ನೆಲದಲ್ಲಿ ಹುಟ್ಟಿದ ಪವಿತ್ರವಾದ ಕಾವೇರಿ ತಾಯಿಯು ಹೆಸರುವಾಸಿಯಾಗಿದ್ದಾಳೆ. ತುಲಾ ಮಾಸದ ತುಲಾ ಸಂಕ್ರಮಣದಂದು ತಲ ಕಾವೇರಿಯಲ್ಲಿ ವಿಶೇಷ ಉತ್ಸವವೊಂದು ನೆರವೇರುತ್ತದೆ. ಈ ವಿಶೇಷ ದಿನದಂದು ಪುರೋಹಿತರು ನಿಸ್ಛಯಿಸಿದ ಸಮಯಕ್ಕೆ ಸರಿಯಾಗಿ ಕಾವೇರಿಯ ಸನ್ನಿದ್ದಿಯಲ್ಲಿ ಜಲ ಉದ್ಬವವಾಗುತ್ತದೆ. ಇದನ್ನು ವೀಕ್ಶಿಸಲು ದೇಶದ ಎಲ್ಲೆಡೆಯಿಂದ ಜನರು ಬರುತ್ತಾರೆ. ಕಾವೇರಿಯ ಜಲವೈಭವದ ಪವಿತ್ರ ಸನ್ನಿದಿ ಕಾಣುತ್ತದೆ.
ತಂಬಾಕು ಬೀಜದ ಎಣ್ಣೆ
ಎಣ್ಣೆಯನ್ನು ತೆಗೆಯುವ ಪದ್ಧತಿಗಳು
ತಂಬಾಕು ಬೀಜದಿಂದ ಎಣ್ಣೆಯನ್ನು ಎಕ್ಸುಪೆಲ್ಲರು ಎನ್ನುವ ಯಂತ್ರವನ್ನು ಬಳಸಿ, ಅಥವಾ ಸಾಲ್ವೆಂಟ್ ಎಕ್ಸುಟ್ರಾಕ್ಷನು ಕಾರ್ಖಾನೆ ಸಹಾಯದಿಂದ ತೆಗೆಯಲಾಗುತ್ತದೆ
ಓಂಕಾರೇಶ್ವರ ದೇವಾಲಯದ ಇತಿಹಾಸ ಮತ್ತು ಕಾವೇರಿ ಸಂಕ್ರಮಣದ ಮಹತ್ವ
ಹಚ್ಚ ಹಸುರಿನ ಮದ್ಯದಲ್ಲಿ ಮಳೆಗಾಲದಲ್ಲಿ ಕಾಯಕ ನಡೆಸಿ, ನಂತರ ವಿರಾಮದ ಸಮಯದಲ್ಲಿ ಬೇಟೆಯ ಖುಷಿಯನ್ನು ಪಡೆದು ಆನಂತರ ತುಲಾ ಮಾಸದಲ್ಲಿ ಸಂಕ್ರಮಣ ಹಬ್ಬದ ಸಿದ್ಧತೆ ನಡೆಸುವುದು ಕೊಡಗಿನವರಿಗೆ ಬಂದ ಪ್ರಾಚೀನ ಪದ್ಧತಿ. ಕನ್ನಡ ನಾಡಿನ ಸಹ್ಯದ್ರಿ ಶ್ರೇಣಿಯಲ್ಲಿನ ಬ್ರಹ್ಮಗಿರಿ ಇದಕ್ಕೆ ಮೈ ಚಾಚಿಕೊಂಡು ಕೊಡಗಿನ ನೆಲದಲ್ಲಿ ಹುಟ್ಟಿದ ಕೊಡವರೇ ದ್ಧನ್ಯರು. ಕೊಡಗಿನ ಗ್ರಹ ದೇವತೆ ಕಾವೇರಿ ತಾಯಿಯಾಗಿದಾಳೆ. ಕಾವೇರಿ ತೀರ್ಥ ಉಧ್ಬವದಂದು ಈಗಲೂ ಸಾವಿರಾರು ಸಂಖೆಯಲ್ಲಿ ಕೊಡವರು ಹಾಗು ವಿವಿದೆಡೆಯಿಂದ ಜನರು ಆಗಮಿಸುತ್ತಾರೆ.
ತುಲಾ ಸಂಕ್ರಮಣದ ಹಬ್ಬ ಕೊಡಗಿನವರಿಗೆ ಎರಡು ದಿನದ ಹಬ್ಬ. ಮೊದಲನೆಯ ದಿನ ಕೊಡವ ಜನಂಗದವರು "ಬೊತ್ತ್" ಅಂದರೆ ನಿಶಾನಿಯನ್ನು ಚ್ಚುಚ್ಚಿ ಇದುತ್ತಾರೆ. ಇದನ್ನು ಗದ್ದೆ ,ತೋಟ ,ಭಾವಿ ,ದನದ ಕೊಟ್ಟಿಗೆ ಹಾಗು ಕೆರೆಗಳಲ್ಲಿ ಬಿದಿರಿನ ಮರದ ಕೋಲುಗಳನ್ನು  ಕತ್ತರಿ ಆಕಾರದಲ್ಲಿ  ನಿಲ್ಲಿಸಿರುತ್ತಾರೆ. ಇದು ಪಾಂಡವರ ಕಾಲದಿಂದಲೂ ನಡೆದು ಬಂದಿದೆಯಂತೆ. ಕೊಡವರು ಪಾಂಡವರ ವಂಶಸ್ತ್ತರಲ್ಲವೇ..
ತಂಬಾಕು ಬೀಜದ ಎಣ್ಣೆ
ತಂಬಾಕು ಬೀಜದ ಎಣ್ಣೆ
ಬೀಜದಿಂದ ತೆಗೆದ ಎಣ್ಣೆ ಕಪ್ಪು, ಕಂದು(dark brown)ಬಣ್ಣದಲ್ಲಿ, ಅಥವಾ ಹಳದಿ ಮತ್ತು ಹಸಿರು ಬಣ್ಣಗಳ ಮೇಳವಾಗಿರುತ್ತದೆ. ಎಣ್ಣೆಗೆ ತಂಬಾಕು ತರಹ ವಾಸನೆ ಇರುತ್ತದೆ. ಆದರೆ ಎಣ್ಣೆಯನ್ನು ಶುದ್ಧಿ (refining) ಮಾಡಿದ ಮೇಲೆ ಆ ವಾಸನೆ ಇರುವುದಿಲ್ಲ. ರಿಫೈಂಡ್ ಮಾಡಿದ ಎಣ್ಣೆ ವಾಸನೆ ರಹಿತವಾಗಿರುತ್ತದೆ. ತಂಬಾಕು ಬೀಜದ ಎಣ್ಣೆ ಗುಣ ಗಣಗಳು,ಭೌತಿಕ ಲಕ್ಷಣಗಳು ಮತ್ತು ಅದರಲ್ಲಿರುವ ಕೊಬ್ಬಿನ ಆಮ್ಲಗಳ ವಿವರಗಳು ಕೆಳಗಿನ ಪಟ್ಟಿಗಳಲ್ಲಿ ಕೊಡಲಾಗಿದೆ.
ಓಂಕಾರೇಶ್ವರ ದೇವಾಲಯದ ಇತಿಹಾಸ ಮತ್ತು ಕಾವೇರಿ ಸಂಕ್ರಮಣದ ಮಹತ್ವ
ಕಾವೇರಿ ತೀರ್ಥೊದ್ಬವಕ್ಕೆ ತಮಿಳುನಾಡಿನಿಂದ ಬರುವವರು ಹೆಚ್ಚು. ಈ ನಡುವೆ ದೊಡ್ಡ ಪುಷ್ಕ್ ರಣಿಯಲ್ಲಿ ದಂಪತಿಗಳು ಇಳಿದು ಹೋಗಿ ಕುಂಡಿಕೆಯ ಬಳಿ ತೀರ್ಥ ಪ್ರೋಕ್ಷಣೆ ಮಾಡಿಸಿಕೊಳುತ್ತಾರೆ.
ತಂಬಾಕು ಬೀಜದ ಎಣ್ಣೆ
ತಂಬಾಕು ಬೀಜದ ಎಣ್ಣೆ
ಎಣ್ಣೆಯ ಭೌತಿಕ ಮತ್ತು ರಸಾಯನಿಕ ಲಕ್ಷಣಗಳು
ಎಣ್ಣೆಯಲ್ಲಿರುವ ಕೊಬ್ಬಿನ ಆಮ್ಲಗಳ ಪಟ್ಟಿ
ಉಲ್ಲೇಖಗಳು
ವರ್ಗ:ಎಣ್ಣೆಗಳು
ಆರಂಭವಾದ
ಕಾರ್ಯಕಾರಣ ಸಂಬಂಧವನ್ನು ಕುರಿತ ವಾದ. ನ್ಯಾಯ, ವೈಶೇಷಿಕ ದರ್ಶನಗಳಲ್ಲಿ ಈ ವಾದವನ್ನು ಪ್ರತಿಪಾದಿಸಿದ್ದಾರೆ; ಇದನ್ನು ಅಸತ್ಕಾರ್ಯವಾದ ವೆಂದೂ ಕರೆಯುತ್ತಾರೆ. ಈ ವಾದ ಸಾಂಖ್ಯದರ್ಶನದಲ್ಲಿ ಪ್ರತಿಪಾದಿಸಿರುವ ಸತ್ಕಾರ್ಯವಾದಕ್ಕೆ ವಿರುದ್ಧವಾದುದು. ಒಂದೇ ಜಾತಿಯ ಮೂಲದ್ರವ್ಯಗಳು ಒಟ್ಟುಗೂಡಿದಲ್ಲಿ ಅನೇಕ ಸಂದರ್ಭಗಳಲ್ಲಿ ಒಂದು ಹೊಸ ಪರಿಣಾಮ ಹುಟ್ಟುತ್ತದೆ. ಉದಾಹರಣೆಗೆ ದಾರವನ್ನು ಹಾಸುಹೊಕ್ಕಾಗಿ ನೆಯ್ದಾಗ ಬಟ್ಟೆ ಎಂಬ ಒಂದು ಹೊಸ ರೂಪದ ಪರಿಣಾಮ ಉಂಟಾಗುತ್ತದೆ, ಅಂದರೆ ಆರಂಭವಾಗುತ್ತದೆ. ಈ ಪರಿಣಾಮದ ದೃಷ್ಟಿಯಿಂದ ಮೂಲದ್ರವ್ಯ ಗಳಾದ ಎಳೆಗಳು ಒಂದು ನವೀನ ಸಮವಾಯ ಸಂಬಂಧದಲ್ಲಿ ಮಾರ್ಪಾಡಾಗಿರುತ್ತವೆ. ಎಳೆಗಳೇ ಬಟ್ಟೆಯಲ್ಲಿದ್ದರೂ ಅವು ಈ ಪರಿಣಾಮ ದಿಶೆಯಲ್ಲಿ ಕೇವಲ ಒಂದು ಸಂಯೋಗ ಸಂಬಂಧದಲ್ಲಿರುವುದಿಲ್ಲ. ಅವು ಒಂದು ಹೊಸ ರೂಪರಚನೆಯಲ್ಲಿ ಪರಿಣಾಮಗೊಳ್ಳುತ್ತವೆ. ಅಂದರೆ ಪರಿಣಾಮ ಕಾರಣದಿಂದ ಒಂದು ರೀತಿಯಲ್ಲಿ ಭಿನ್ನವಾಗಿರುತ್ತದೆ. ಪುರ್ವದಲ್ಲಿ ಇಲ್ಲದೆ, ಅಸತ್ತಾಗಿದ್ದ ಪರಿಣಾಮ ಈಗ ಆವಿರ್ಭವಿಸಿದೆ. ಆದ್ದರಿಂದ ಇಲ್ಲಿ ಹೊಸ ಕಾರ್ಯ ಆರಂಭವಾಗಿದೆ ಎಂದು ಸ್ಪಷ್ಟವಾಗಿ ವಾದಿಸಬಹುದು. ಮಣ್ಣೇ ಮಡಿಕೆಯಾಗಿದ್ದರೂ ಮತ್ತೆ ಮಡಿಕೆ ಮಣ್ಣೇ ಆಗುವ ಸಂಭವವಿದ್ದರೂ (ಒಡೆದುಹೋಗಿ ನಶಿಸಿದ ಮೇಲೆ) ಮಡಿಕೆಯ ರೂಪ (ಸಮವಾಯ ಸಂಬಂಧದಲ್ಲಿರುವುದರಿಂದ) ವಿಶೇಷವಾಗಿರುತ್ತದೆ, ನೀರನ್ನು ಹಿಡಿಯಲು ಉಪಯುಕ್ತವಾಗಿರುತ್ತದೆ. ಈ ವಾದಕ್ಕೆ ವಿರುದ್ಧವಾಗಿ, ಕಾರಣದಲ್ಲಿ ಅವ್ಯಕ್ತವಾಗಿದ್ದುದು ಕಾರ್ಯದಲ್ಲಿ ವ್ಯಕ್ತವಾಗು ತ್ತದೆ, ವಿಕಾಸಹೊಂದುತ್ತದೆ. ಇಲ್ಲದ್ದರಿಂದ ಇರುವುದು ಹುಟ್ಟುವುದು ಅಸಂಭವವೆಂದು ಸತ್ಕಾರ್ಯವಾದಿಗಳು ವಾದಿಸುತ್ತಾರೆ. ವರ್ಗ: ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಹಿಂದೂ ತತ್ವಶಾಸ್ತ್ರದ ಪರಿಕಲ್ಪನೆ
ಹುಣಸೂರು
ಇತಿಹಾಸ: ಕರ್ನಾಟಕ ರಾಜ್ಯದ ಮೈಸೂರು ಜಿಲ್ಲೆಯಲ್ಲಿರುವ ತಾಲೂಕು. ಲಕ್ಷ್ಮಣ ತೀರ್ಥ ನದಿ ಈ ತಾಲ್ಲೂಕಿನಲ್ಲಿ ಹರಿಯುತ್ತದೆ. description:
ಹುಣಸೂರು ತಾಲ್ಲುಕಿನಲ್ಲಿ ಹುಣಸೂರು ಬಿಟ್ಟರೆ ಹೆಚ್ಖಿನ ಜನ ಇರುವುದು ಕಟ್ಟೆಮಳಲವಾಡಿಯಲ್ಲಿ .ಈ ಗ್ರಾಮ ಕಾವೇರಿ ಉಪನದಿಯಾದ ಲಕ್ಷ್ಮಣ್ಣ ತೀರ್ಥ ನದಿಯ ತಪ್ಪಲಿನ ಎಡ ದಂಡೆ ಮೇಲಿದೆ.
ಮೂದಲು ಮಳಲವಾಡಿಯಾಗಿದ್ದ ಊರು ಲಕ್ಷ್ಮಣತೀರ್ಥ ನದಿಗೆ ಈ ಊರಿನಲ್ಲಿ ಕಟ್ಟೆ ಕಟ್ಟಿದ್ದರಿಂದ ಕಟ್ಟೆಮಳಲವಾಡಿಯಾಯಿತು.
ಮಳಲು+ವಾಡಿ=ಮಳಲವಾಡಿ 'ಮಳಲು' ಎಂದರೆ ಮಣ್ಣು ಎಂದು. ವಾಡಿ ಎಂದರೆ ವಾಡೆ ಎಂದು ಅರ್ಥದಿಂದ ಆಗಿರಬಹುದು.
ಇತಿಹಾಸ. ಬಹುಕಾಲದ ಹಿಂದೆ ಮಲ್ಲನಾಯಕ ಎಂಬ ಪಾಳೆಗಾರ ಈ ಗ್ರಾಮವನ್ನು ವಾಡೆಯ ಮಾಡಿಕೊಂಡು ರಾಜ್ಯಭಾರ ಮಾಡುತ್ತಿದ್ದನಂತೆ.ಆಗಿನಿಂದ ಮಲ್ಲನಾಯಕ ವಾಡೆ ಎಂಬುದರ ಮಲ್ಲವಾಡಿಯಾಗಿ ತದ ನಂತರ ಮಳಲವಾಡಿ ಯಾಗಿರಬಹುದೆ೦ದೂ ಉಹಿಸಲಾಗಿದೆ.ತದ ನಂತರ ಕಂಡೆರಾಯ ಎಂಬ ಪಾಳೆಗಾರ ಮಲ್ಲನಾಯಕನನ್ನು ಸೋಲಿಸಿ ಮಳಲವಾಡಿಯನ್ನು ಅಳಿದನೆಂದು ಪ್ರತೀತಿ ಇದೆ.
ಗ್ರಾಮದೇವತೆಯಾಗಿ ಸಿಡಿಯಮ್ಮ ನಮ್ಮ ಗ್ರಾಮವನ್ನು ರಕ್ಶಿಸುತಿದ್ದಾಳೆ. ಶಕ್ತಿ ದೇವತೆಯಾದ ಸಿಡಿಯಮ್ಮತಾಯಿ ವೆಂಕಟೇಶ್ವರನಿಗೆ ತಂಗಿ ಯಗಿರುವಲೆಂದು ಜಾತ್ರೆ ಸಮಯದಲ್ಲಿ ಇಂದಿಗೂ ವೆಂಕಟೇಶ್ವರ, ಸಿಡಿಯಮ್ಮನವರ ಉತ್ಸವಗಳು ಊರಿನಲ್ಲಿ ಮೆರವಣಿಗೆ ಆಗುತ್ತದೆ.
ಈ ಸುತ್ತಲಿನ ಸೀಮೆಗೆ ಸಿಡಿಯ ಆಟ ವಿಶೇಷ. ಚೈತ್ರ ಮಾಸದಲ್ಲಿ ಒಂದು ಅಡಿಕೆ ಮರವನ್ನು ತೋಟದಿಂದ ಬಗಿದು ಕಿತ್ತು ನೆಲಕೆ ಬೀಳಿಸದಂತೆ ಮೆರವಣಿಗೆಯಲ್ಲಿ ತಂದು ಹಾಕುವುದೊಂದು ವಿಶೇಷ.
ಜಾತ್ರೆ ಮತ್ತು ಇಲ್ಲಿ ಜಗತ್ ಪ್ರಸಿದ ವಾದ ಸಿಡಿಯಮ್ಮನ ಜಾತ್ರೆ ನೆಡಯುತದೆ ಇ ಜಾತ್ರೆಗೆ ಸುತ್ತ ಮುತ್ತ ಇರುವ ೪ ಹಳ್ಳಿಗಳು ಇ ಜಾತ್ರೆಯ ಸೊಬಗನು ನೋಡಲು ಎತ್ತಿನಗಾಡಿಯಲ್ಲಿ ಮನೆ ಮಂದಿಯಲ್ಲಾ ಬರುತ್ತಾರೆ.
ಕನ್ನಡ ಚಿತ್ರರಂಗದ ಪ್ರಮುಖ ಚಿತ್ರ ಸಾಹಿತಿ,. ನಟ,ಚಿತ್ರಕಥಾ ಲೇಖಕ, ಸಂಭಾಷಣೆಕಾರ..ಹುಣಸೂರು ಕೃಷ್ಣಮೂರ್ತಿ ಇದೇ ಊರಿನವರು.
ವರ್ಗ:ಮೈಸೂರು ಜಿಲ್ಲೆಯ ತಾಲೂಕುಗಳು
ಗೆರಿಕ್
ಗೆರಿಕ್ ಒಂದು ಮುಕಿಮ್ ಮತ್ತು ಹುಲು ಪೆರಾಕ್ ಜಿಲ್ಲೆಯ ಜಿಲ್ಲಾ ರಾಜಧಾನಿ, ಪೆರಾಕ್, ಮಲೇಷ್ಯಾ. ಪೂರ್ವ-ಪಶ್ಚಿಮ ಹೆದ್ದಾರಿಯ ಪಕ್ಕದಲ್ಲಿರುವ ಆಯಕಟ್ಟಿನ ಸ್ಥಳದಿಂದಾಗಿ ಈ ಪಟ್ಟಣವನ್ನು ರೆಸ್ಟ್ ಟೌನ್ ಎಂದೂ ಕರೆಯುತ್ತಾರೆ, ಕೇದಾ, ಪೆನಾಂಗ್ ಮತ್ತು ಕೆಲಾಂಟನ್ ಅನ್ನು ಸಂಪರ್ಕಿಸುವ ಮುಖ್ಯ ಮಾರ್ಗ.
ಇತಿಹಾಸ
ಐತಿಹಾಸಿಕ ದಾಖಲೆಗಳಿಂದ ಗೆರಿಕ್‌ಗೆ ಪ್ರವೇಶಿಸಿದ ಮೊದಲ ವ್ಯಕ್ತಿ ತುನ್ ಸಬಾನ್, ಇವನು ತುನ್ ಪೆರಾಕ್‌ನ ಮಗ.ಇವನು  ೧೬ನೇ ಶತಮಾನದ ಆರಂಭದಲ್ಲಿ ಮಲಕ್ಕಾ ಸುಲ್ತಾನೇಟ್‌ನ ಖಜಾಂಚಿಯಾಗಿದ್ದನು. ಪೋರ್ಚುಗೀಸರ ಕೈಗೆ ಮಲಕ್ಕಾ ಸರ್ಕಾರದ ಪತನದ ಸಮಯದಲ್ಲಿ ತುನ್ ಸಬನ್ ಹುಲು ಪಟಾನಿಗೆ ವಲಸೆ ಹೋದರು. ಆನಂತರ ಬೆಲುಮ್, ಗೆರಿಕ್ಗೆ ತೆರಳಿದರು. ಅವರು ಬೆಲಂನಲ್ಲಿ ಸಮುದಾಯದ ಅಧ್ಯಕ್ಷರಾದರು.
೯ ಜುಲೈ ೧೯೦೨ ರಂದು, ಸಯಾಮಿ ಸರ್ಕಾರವು ಬ್ರಿಟಿಷ್ ಸರ್ಕಾರದೊಂದಿಗೆ ಕೆಡಾ, ಪರ್ಲಿಸ್, ಕೆಲಾಂಟನ್ ಮತ್ತು ಟೆರೆಂಗಾನುವನ್ನು ಬ್ರಿಟಿಷ್ ಆಳ್ವಿಕೆಗೆ ಹಸ್ತಾಂತರಿಸಲು ಒಪ್ಪಂದವನ್ನು ಮಾಡಿಕೊಂಡಿತು. ಒಪ್ಪಂದಕ್ಕೆ ಬ್ಯಾಂಕಾಕ್‌ನಲ್ಲಿ ಸರ್ ಜಾನ್ ಆಂಡರ್ಸನ್ ( ಸ್ಟ್ರೈಟ್ಸ್ ಸೆಟ್ಲ್‌ಮೆಂಟ್ಸ್ ) ಮತ್ತು ಸಿಯಾಮ್ ವಿದೇಶಾಂಗ ಕಾರ್ಯದರ್ಶಿ ಸಹಿ ಹಾಕಿದರು. ಒಪ್ಪಂದದ ಷರತ್ತುಗಳಲ್ಲಿ, ರಾಜಾ ರೆಮಾನ್ ತೆಗೆದುಕೊಂಡಿದ್ದ ಗೆರಿಕ್ ಜಿಲ್ಲೆಯನ್ನು ಸಹ ಸಯಾಮಿ ಸರ್ಕಾರವು ಪೆರಾಕ್ ಸರ್ಕಾರಕ್ಕೆ ಹಸ್ತಾಂತರಿಸಬೇಕಾಗಿತ್ತು. ಗೆರಿಕ್ ಪ್ರದೇಶವನ್ನು ಹಸ್ತಾಂತರಿಸುವ ಸಮಾರಂಭವು ಕ್ರೋಹ್‌ನಲ್ಲಿ ೧೬ ಜುಲೈ ೧೯೦೯ ರಂದು ನಡೆಯಿತು.
ಸಾರಿಗೆ
ಗೆರಿಕ್ ಹೆದ್ದಾರಿಗಳು ೪ ಮತ್ತು ೭೬ ರ ಛೇದನದ ಪಕ್ಕದಲ್ಲಿದೆ. ಹೆದ್ದಾರಿ ಪೂರ್ವ ಕರಾವಳಿ ರಾಜ್ಯಗಳಾದ ಕೆಲಂಟನ್ ಮತ್ತು ಟೆರೆಂಗಾನುವನ್ನು ಪ್ರವೇಶಿಸಲು ಪೆನಾಂಗ್ ಮತ್ತು ಕೆಡಾ ವಾಹನ ಚಾಲಕರು ಆದ್ಯತೆ ನೀಡುವ ಮುಖ್ಯ ಮಾರ್ಗವಾಗಿದೆ. ಹೆದ್ದಾರಿ ಗೆರಿಕ್ ಅನ್ನು ಪೆಂಗ್‌ಕಲನ್ ಹುಲುಗೆ ( ಥಾಯ್ಲೆಂಡ್‌ನ ಗಡಿಯ ಪಕ್ಕದಲ್ಲಿ) ಮತ್ತು ನಂತರ ಉತ್ತರಕ್ಕೆ ಕೆಡಾದಲ್ಲಿ ಬೇಲಿಂಗ್‌ಗೆ ಮತ್ತು ದಕ್ಷಿಣದಲ್ಲಿ ಪೆರಾಕ್‌ನ ರಾಜ ಸ್ಥಾನವಾದ ಕೌಲಾ ಕಾಂಗ್‌ಸರ್‌ಗೆ ಸಂಪರ್ಕಿಸುತ್ತದೆ.
ರಾಜಕೀಯ
ಗೆರಿಕ್ ಪ್ರಸ್ತುತ ಮಲೇಷಿಯಾದ ಸಂಸತ್ತಿನ ದಿವಾನ್ ರಕ್ಯಾತ್‌ನಲ್ಲಿ ಬ್ಯಾರಿಸನ್ ನ್ಯಾಶನಲ್ ಒಕ್ಕೂಟದ ಭಾಗವಾಗಿರುವ ಯು.ಎಮ್.ಎನ್. ಒ ನ ಡಾಟೊ ಹಸ್ಬುಲ್ಲಾ ಬಿನ್ ಒಸ್ಮಾನ್ ಪ್ರತಿನಿಧಿಸಿದ್ದಾರೆ.
ಕ್ಷೇತ್ರವು ಪೆರಾಕ್ ರಾಜ್ಯ ವಿಧಾನಸಭೆಗೆ ಎರಡು ಸ್ಥಾನಗಳನ್ನು ಒದಗಿಸುತ್ತದೆ, ಅವುಗಳೆಂದರೆ: ಎರಡೂ ಸ್ಥಾನಗಳನ್ನು ಪ್ರಸ್ತುತ ಬಾರಿಸನ್ ನ್ಯಾಶನಲ್ ಹೊಂದಿದೆ.
ಉಲ್ಲೇಖಗಳು
<references group="" responsive="1">
ವರ್ಗ:ಪ್ರೇಕ್ಷಣೀಯ ಸ್ಥಳಗಳು
ಕರ್ನಾಟಕದ ಜಾನಪದ ಕಲೆಗಳು
ಕರ್ನಾಟಕವು ಜಾನಪದ ನೃತ್ಯ ಮತ್ತು ಬೊಂಬೆಯಾಟ ಸೇರಿದಂತೆ ವಿವಿಧ ಸಾಂಪ್ರದಾಯಿಕ ಕಲೆಗಳನ್ನು ಹೊಂದಿದೆ.
ಕುಣಿತ: ಒಂದು ಧಾರ್ಮಿಕ ನೃತ್ಯ
ಕರ್ನಾಟಕದ ಧಾರ್ಮಿಕ ನೃತ್ಯಗಳನ್ನು ಕುಣಿತ ಎಂದು ಕರೆಯಲಾಗುತ್ತದೆ. ಅಂತಹ ಒಂದು ನೃತ್ಯವೆಂದರೆ ಡೊಳ್ಳು ಕುಣಿತ. ಇದು ಹಾಡುಗಾರಿಕೆ ಮತ್ತು ಅಲಂಕೃತ ಡ್ರಮ್‌ಗಳ ಬೀಟ್‌ಗಳೊಂದಿಗಿನ ಜನಪ್ರಿಯ ನೃತ್ಯ ಪ್ರಕಾರವಾಗಿದೆ. ಈ ನೃತ್ಯವನ್ನು ಪ್ರಾಥಮಿಕವಾಗಿ ಕುರುಬ ಅಥವಾ ಕುರುಬ ಜಾತಿಯ ಪುರುಷರು ಪ್ರದರ್ಶಿಸುತ್ತಾರೆ. ಡೊಳ್ಳು ಕುಣಿತವು ಹುರುಪಿನ ಡ್ರಮ್ ಬೀಟ್‌ಗಳು, ತ್ವರಿತ ಚಲನೆಗಳು ಮತ್ತು ಸಿಂಕ್ರೊನೈಸ್ ಮಾಡಿದ ಗುಂಪು ರಚನೆಗಳಿಂದ ನಿರೂಪಿಸಲ್ಪಟ್ಟಿದೆ.
ಡೊಳ್ಳು ಕುಣಿತ
thumb|alt=ಮಹಿಳಾ ಡೊಳ್ಳು ಕುಣಿತ|ಮಹಿಳಾ ಡೊಳ್ಳು ಕುಣಿತ ಮಹಿಳೆಯರಿಂದ ಡೊಳ್ಳು ಕುಣಿತವೂ ನಡೆಯುತ್ತದೆ. ಇದು ಕುರುಬ ಸಮುದಾಯದ ಪುರುಷರಿಂದ ಪ್ರದರ್ಶಿಸಲಾಗುವ ಡೊಳ್ಳು ಪ್ರದರ್ಶನದಲ್ಲಿ ಬಳಸಿದ ಗುಂಪು ನೃತ್ಯವಾಗಿದೆ. ಗುಂಪು ೧೬ ನೃತ್ಯಗಾರರನ್ನು ಒಳಗೊಂಡಿರುತ್ತದೆ. ಪ್ರತಿಯೊಬ್ಬರೂ ಡ್ರಮ್ ಅನ್ನು ಧರಿಸುತ್ತಾರೆ ಮತ್ತು ನೃತ್ಯ ಮಾಡುವಾಗ ವಿಭಿನ್ನ ಲಯಗಳನ್ನು ನುಡಿಸುತ್ತಾರೆ. ಬೀಟ್ ಅನ್ನು ಮಧ್ಯದಲ್ಲಿ ತಾಳಗಳನ್ನು ಹೊಂದಿರುವ ನಾಯಕ ನಿರ್ದೇಶಿಸುತ್ತಾನೆ. ನಿಧಾನ ಮತ್ತು ವೇಗದ ಲಯಗಳು ಪರ್ಯಾಯವಾಗಿರುತ್ತವೆ ಮತ್ತು ಗುಂಪು ವಿಭಿನ್ನ ಮಾದರಿಯನ್ನು ನೇಯ್ಗೆ ಮಾಡುತ್ತದೆ. ವೇಷಭೂಷಣಗಳು ಸರಳವಾಗಿರುತ್ತದೆ. ದೇಹದ ಮೇಲ್ಭಾಗವನ್ನು ಸಾಮಾನ್ಯವಾಗಿ ಬರಿದಾಗಿ ಬಿಡಲಾಗುತ್ತದೆ, ಆದರೆ ಕಪ್ಪು ಹಾಳೆಯನ್ನು ಧೋತಿಯ ಮೇಲೆ ಕೆಳಗಿನ ದೇಹದ ಮೇಲೆ ಕಟ್ಟಲಾಗುತ್ತದೆ. ಕೆ.ಎಸ್.ಹರಿದಾಸ್ ಭಟ್ ನೇತೃತ್ವದ ತಂಡವು ೧೯೮೭ರಲ್ಲಿ ಯು.ಎಸ್.ಎಸ್.ಆರ್ ಗೆ ಪ್ರವಾಸ ಮಾಡಿತು, ಮಾಸ್ಕೋ, ಲೆನಿನ್ಗ್ರಾಡ್, ವೈಬೋರ್ಗ್, ಆರ್ಚಾಂಗೆಲ್ಸ್ಕ್, ಪ್ಸ್ಕೋವ್, ಮರ್ಮನ್ಸ್ಕ್, ತಾಷ್ಕೆಂಟ್ ಮತ್ತು ನೊವೊಗ್ರಾಡ್ನಲ್ಲಿ ಪ್ರದರ್ಶನ ನೀಡಿತು. thumb|alt=ಡೊಳ್ಳು ಕುಣಿತ|ಡೊಳ್ಳು ಕುಣಿತ
ಬೀಸು ಕಂಸಾಳೆ ಮತ್ತು ಕಂಸಾಳೆ ನೃತ್ಯ
thumb|alt=ಕಂಸಾಳೆ ನೃತ್ಯ|ಕಂಸಾಳೆ ನೃತ್ಯ ಇದು ಮೈಸೂರು, ನಂಜನಗೂಡು, ಕೊಳ್ಳೇಗಾಲ ಮತ್ತು ಬೆಂಗಳೂರು ಪ್ರದೇಶಗಳಲ್ಲಿನ ಹಳ್ಳಿಗರು ಮಾಡುವ ಸಮೂಹ ನೃತ್ಯವಾಗಿದೆ. ನರ್ತಕರು ಆಡುವ ಮತ್ತು ಆಸರೆಯಾಗಿ ಕಂಸಾಳೆ ಹೆಸರನ್ನು ಇಡಲಾಗಿದೆ.ಕಂಸಾಳೆಯು ಒಂದು ಕೈಯಲ್ಲಿ ತಾಳ ಮತ್ತು ಇನ್ನೊಂದು ಕೈಯಲ್ಲಿ ಕಂಚಿನ ಡಿಸ್ಕ್ ಇದೆ. ಇದು ಲಯಬದ್ಧವಾದ ಧ್ವನಿಯನ್ನು ಉತ್ಪಾದಿಸುತ್ತದೆ.
ಕಂಸಾಳೆ ನೃತ್ಯವು ಕುರುಬ ಸಮುದಾಯದಿಂದ ಮಲೆ ಮಹದೇಶ್ವರ ( ಶಿವ ) ಆರಾಧನೆಯ ಸಂಪ್ರದಾಯಕ್ಕೆ ಸಂಪರ್ಕ ಹೊಂದಿದೆ, ಇದರಿಂದ ಹೆಚ್ಚಿನ ನೃತ್ಯಗಾರರು ಸೆಳೆಯಲ್ಪಟ್ಟಿದ್ದಾರೆ. ಶಿವನನ್ನು ಸ್ತುತಿಸಿ ಹಾಡುವ ಲಯಬದ್ಧ, ಸುಮಧುರ ಸಂಗೀತಕ್ಕೆ ನೃತ್ಯವನ್ನು ನಡೆಸಲಾಗುತ್ತದೆ. ಇದು ದೀಕ್ಷಾ (ಪ್ರಮಾಣ)ದ ಭಾಗವಾಗಿದೆ ಮತ್ತು ಆಧ್ಯಾತ್ಮಿಕ ನಾಯಕರಿಂದ ಕಲಿಸಲಾಗುತ್ತದೆ. ಈ ನೃತ್ಯವನ್ನು ಕನ್ನಡ ಚಲನಚಿತ್ರಗಳಾದ ಜನುಮದ ಜೋಡಿ ಮತ್ತು ಜೋಗಿಯಲ್ಲಿ ಪ್ರದರ್ಶಿಸಲಾಯಿತು. ಇದರಲ್ಲಿ ನಾಯಕ ಕಂಸಾಳೆ ನರ್ತಕ ಆಗಿರುತ್ತಾನೆ.
ಸೋಮನ ಕುಣಿತ
ಸೋಮನ ಕುಣಿತ (ಮುಖವಾಡ ನೃತ್ಯ) ದಕ್ಷಿಣ ಕರ್ನಾಟಕದಲ್ಲಿ ಜನಪ್ರಿಯವಾಗಿರುವ ಗಾರ್ಡಿಯನ್ ಸ್ಪಿರಿಟ್ ಆರಾಧನೆಯ ಒಂದು ಆಚರಣೆಯ ರೂಪವಾಗಿದೆ, ಇದನ್ನು ಪ್ರಾಥಮಿಕವಾಗಿ ಗಂಗಾಮಾತಾ ಸಮುದಾಯದಿಂದ ಮಾತೃ ದೇವತೆಗೆ ಸಮರ್ಪಿತವಾದ ಗ್ರಾಮ ದೇವಾಲಯಗಳಲ್ಲಿ ನಡೆಸಲಾಗುತ್ತದೆ. ನೃತ್ಯವು ವಿವಿಧ ಬಣ್ಣಗಳಲ್ಲಿ ಚಿತ್ರಿಸಿದ ವಿಸ್ತಾರವಾದ ಮುಖವಾಡಗಳಿಂದ ( ಸೋಮಗಳು ) ನಿರೂಪಿಸಲ್ಪಟ್ಟಿದೆ, ಪ್ರತಿ ಮುಖವಾಡದ ಬಣ್ಣವು ದೇವರ ಸ್ವಭಾವವನ್ನು ಸೂಚಿಸುತ್ತದೆ. ಪರೋಪಕಾರಿ ದೇವತೆಯನ್ನು ಕೆಂಪು ಮುಖವಾಡದಿಂದ ಪ್ರತಿನಿಧಿಸಲಾಗುತ್ತದೆ, ಆದರೆ ಹಳದಿ ಅಥವಾ ಕಪ್ಪು ಮುಖವಾಡವು ವಿರುದ್ಧವಾಗಿ ಸೂಚಿಸುತ್ತದೆ. ಪ್ರದೇಶದಿಂದ ಪ್ರದೇಶಕ್ಕೆ ಭಿನ್ನವಾಗಿರುವ ಹಲವು ಬಗೆಯ ಮುಖವಾಡಗಳಿವೆ. ಸೋಮನ ಕುಣಿತವು ಗ್ರಾಮ ದೇವತೆಯ ಆರಾಧನೆಗೆ ಸಂಬಂಧಿಸಿದ ಒಂದು ಧಾರ್ಮಿಕ ನೃತ್ಯವಾಗಿದೆ ಮತ್ತು ಇದನ್ನು ಪ್ರಾಥಮಿಕವಾಗಿ ಯುಗಾದಿಯ ನಂತರ ಮತ್ತು ಮಾನ್ಸೂನ್ ಪ್ರಾರಂಭವಾಗುವ ಮೊದಲು ಮಹಾ ಶಿವರಾತ್ರಿಯಲ್ಲಿ ಆಚರಿಸಲಾಗುತ್ತದೆ. ಇದು ಹಳೆ ಮೈಸೂರು ಪ್ರಾಂತ್ಯದಲ್ಲಿ, ಹಾಸನ, ತುಮಕೂರು, ಬೆಂಗಳೂರು, ಮಂಡ್ಯ ಮತ್ತು ಚಿತ್ರದುರ್ಗ ಜಿಲ್ಲೆಗಳಲ್ಲಿ ಹೆಚ್ಚು ಜನಪ್ರಿಯವಾಗಿದೆ.
ವಿದ್ಯುಕ್ತ ದಿನದಂದು, ಆತ್ಮಗಳಿಗೆ ಅರ್ಪಣೆಗಳನ್ನು ಮಾಡಲಾಗುತ್ತದೆ. ಮುಖವಾಡಗಳನ್ನು ಕೆಂಪು ಶ್ರೀಗಂಧದ ಮರದಿಂದ ತಯಾರಿಸಲಾಗುತ್ತದೆ. ಇತರ ರಂಗಪರಿಕರಗಳಲ್ಲಿ ಕಬ್ಬು (ಅಥವಾ ಕೋಲು) ಮತ್ತು ನವಿಲು ಗರಿಗಳು ಸೇರಿವೆ. ಬಣ್ಣಬಣ್ಣದ ಹೂವುಗಳು, ಬೇವಿನ ಎಲೆಗಳು ಮತ್ತು ಬಣ್ಣಬಣ್ಣದ ಬಟ್ಟೆಯ ಪಟ್ಟಿಗಳನ್ನು ಹೊಂದಿರುವ ಸಣ್ಣ ಟೋಪಿಯನ್ನು ಸಹ ಧರಿಸಲಾಗುತ್ತದೆ. ಸಂಗೀತವನ್ನು ಡೂನು (ತಾಳವಾದ್ಯ), ಮೂರಿ (ಪೈಪ್) ಮತ್ತು ಸಡ್ಡೆ ( ಶ್ರುತಿಗಾಗಿ ಒಂದು ಪೈಪ್) ಮೂಲಕ ಒದಗಿಸಲಾಗುತ್ತದೆ. ನರ್ತಕಿಯು ದೇವಿಯ ದೇವಾಲಯದಲ್ಲಿ ರಕ್ಷಕನ ಚೈತನ್ಯವನ್ನು ಒಂದು ಟ್ರಾನ್ಸ್ ತರಹದ ಸ್ಥಿತಿಯಲ್ಲಿ ಸ್ತುತಿಸುವುದನ್ನು ಪ್ರಾರಂಭಿಸುತ್ತಾನೆ. ಒಂದು ಕೋಳಿಯ ರಕ್ತವನ್ನು ಕೆಲವೊಮ್ಮೆ ದೇವಿಗೆ ಅರ್ಪಿಸಲಾಗುತ್ತದೆ.
ಸುಗ್ಗಿ ಕುಣಿತ
ಸುಗ್ಗಿ ಕುಣಿತ (ಸುಗ್ಗಿಯ ನೃತ್ಯ) ಸುಗ್ಗಿಯ ಸಮಯದಲ್ಲಿ ಹೆಚ್ಚಾಗಿ ರೈತ ಸಮುದಾಯದಿಂದ ನಡೆಸಲಾಗುತ್ತದೆ. ಸುಂದರವಾದ ವೇಷಭೂಷಣಗಳು ಮತ್ತು ಕೆತ್ತಿದ ಪಕ್ಷಿಗಳು ಮತ್ತು ಹೂವುಗಳಿಂದ ಅಲಂಕರಿಸಲ್ಪಟ್ಟ ಮರದ ಶಿರಸ್ತ್ರಾಣವನ್ನು ಹೊಂದಿರುವ ಕಲಾವಿದರು ಕೋಲುಗಳು ಮತ್ತು ನವಿಲು ಗರಿಗಳೊಂದಿಗೆ ಡ್ರಮ್‍ಗಳ ನಾದಕ್ಕೆ ನೃತ್ಯ ಮಾಡುತ್ತಾರೆ. ಅವರು ತಮ್ಮ ಸ್ವಂತಿಕೆಯನ್ನು ಬಳಸಿ ಕೆಲವೊಮ್ಮೆ ನೃತ್ಯವನ್ನು ಹೆಚ್ಚಿಸುತ್ತಾರೆ. thumb|alt=ಸುಗ್ಗಿ ಕುಣಿತ|ಸುಗ್ಗಿ ಕುಣಿತ
ಜಗ್ಗಹಳಿಗೆ ಕುಣಿತ
ಇದು ಹುಬ್ಬಳ್ಳಿ ಧಾರವಾಡ ಪ್ರದೇಶದ (ವಿಶೇಷವಾಗಿ ಬ್ಯಾಹಟ್ಟಿ ಗ್ರಾಮ) ಜಾನಪದ ಕಲೆಯಾಗಿದ್ದು, ಇದನ್ನು ಯುಗಾದಿ ಮತ್ತು ಹೋಳಿ ಮುಂತಾದ ಸಂದರ್ಭಗಳಲ್ಲಿ ಪ್ರದರ್ಶಿಸಲಾಗುತ್ತದೆ. ಜಗ್ಗಲಿಗೆ ಎಮ್ಮೆಯ ಚರ್ಮದಲ್ಲಿ ಸುತ್ತಿದ ಎತ್ತಿನ ಬಂಡಿ ಚಕ್ರದಿಂದ ಮಾಡಿದ ತಾಳವಾದ್ಯ. ಗ್ರಾಮಸ್ಥರು ದೊಡ್ಡ ವಾದ್ಯಗಳನ್ನು ಉರುಳಿಸಿ ಮೆರವಣಿಗೆಯಲ್ಲಿ ಸಾಗುತ್ತಾರೆ. ಜೇಡಿಮಣ್ಣಿನಿಂದ ಮಾಡಿದ ಮತ್ತು ಕರು ಚರ್ಮದಿಂದ ಮುಚ್ಚಿದ ಕಣಿಹಳಿಗಿ ಎಂಬ ಚಿಕ್ಕ ತಾಳವಾದ್ಯವನ್ನು ನುಡಿಸುವ ನೃತ್ಯ ಸಂಯೋಜಕರಿಂದ ಪ್ರದರ್ಶನವನ್ನು ನಿರ್ದೇಶಿಸಲಾಗಿದೆ. ಪ್ರದರ್ಶನವು ಸಾಮಾನ್ಯವಾಗಿ ಸುಮಾರು ೧೫ ಜನರನ್ನು ಒಳಗೊಂಡಿರುತ್ತದೆ.
ಕರಡಿ ಮಜಲು
ಇದು ಉತ್ತರ ಕರ್ನಾಟಕದಲ್ಲಿ ಜನಪ್ರಿಯ ಗುಂಪು ಜಾನಪದ ಸಂಗೀತವಾಗಿದ್ದು, ಸಂದರ್ಭಗಳಲ್ಲಿ ಮತ್ತು ಮೆರವಣಿಗೆಗಳಲ್ಲಿ ಪ್ರದರ್ಶಿಸಲಾಗುತ್ತದೆ. ಕರಡಿ ಅಥವಾ ಕರಡೆ ಎಂಬುದು ಗುಂಪು ಬಳಸುವ ತಾಳವಾದ್ಯವಾಗಿದೆ. ಇದು ಲೋಹೀಯ ಶಬ್ದಗಳನ್ನು ಉತ್ಪಾದಿಸುವ ಅಂಗೈ ಗಾತ್ರದ ತಾಳ ಆಗಿದೆ ಮತ್ತು ಶೆಹನಾಯಿ ಮಧುರವನ್ನು ಉತ್ಪಾದಿಸುತ್ತದೆ.
ಕೃಷ್ಣ ಪಾರಿಜಾತ
ಕೃಷ್ಣ ಪಾರಿಜಾತ ಉತ್ತರ ಕರ್ನಾಟಕದಲ್ಲಿ ಜನಪ್ರಿಯ ರಂಗಭೂಮಿ. ಇದು ಯಕ್ಷಗಾನ ಮತ್ತು ಬಯಲಾಟದ ಸಂಯೋಜನೆಯಾಗಿದ್ದು, ಮಹಾಭಾರತದ ಕಥೆಗಳು ಅಥವಾ ದೃಶ್ಯಗಳನ್ನು ಚಿತ್ರಿಸುತ್ತದೆ.
ಲಾವಣಿ
thumb|alt= ಲಾವಣಿ ನರ್ತಕಿಯರು|ಲಾವಣಿ ನರ್ತಕಿಯರು ಮಹಾರಾಷ್ಟ್ರದ ಈ ಜಾನಪದ ನೃತ್ಯ ಕರ್ನಾಟಕದ ಕೆಲವು ಭಾಗಗಳಲ್ಲಿಯೂ ಇದೆ
ಭೂತಾರಾಧನೆ
thumb|alt= ಭೂತಾರಾಧನೆ|ಭೂತಾರಾಧನೆ ಈ ನೃತ್ಯ ಪ್ರಕಾರವನ್ನು ಕರಾವಳಿ ಪ್ರದೇಶಗಳಲ್ಲಿ ವ್ಯಾಪಕವಾಗಿ ಪ್ರದರ್ಶಿಸಲಾಗುತ್ತದೆ. ಭೂತಾರಾಧನೆ ( ಗಣ ) ಆರಾಧನೆಯು ವಿಗ್ರಹಗಳ ಮೆರವಣಿಗೆಯನ್ನು ಒಳಗೊಂಡಿರುತ್ತದೆ ಮತ್ತು ಇದು ಡೋಲು ಮತ್ತು ಪಟಾಕಿಗಳಿಂದ ನಿರೂಪಿಸಲ್ಪಟ್ಟಿದೆ. ಮೆರವಣಿಗೆಯ ಕೊನೆಯಲ್ಲಿ, ವಿಗ್ರಹಗಳನ್ನು ಸ್ತಂಭದ ಮೇಲೆ ಇರಿಸಲಾಗುತ್ತದೆ. ಒಬ್ಬ ನರ್ತಕ, ಭೂತವನ್ನು (ಪವಿತ್ರಾತ್ಮ) ವ್ಯಕ್ತಿಗತಗೊಳಿಸುತ್ತಾ, ಕತ್ತಿ ಮತ್ತು ಝೇಂಕರಿಸುವ ಘಂಟೆಗಳೊಂದಿಗೆ ಸ್ತಂಭದ ಸುತ್ತಲೂ ನೃತ್ಯ ಮಾಡುತ್ತಾನೆ. ನರ್ತಕ ತ್ವರಿತವಾಗಿ ನೃತ್ಯ ಮಾಡುತ್ತಾನೆ ಮತ್ತು ನಂತರ ನಿಧಾನಗೊಳಿಸುತ್ತಾನೆ, ಇದು ಅವನನ್ನು ದೈವಿಕ ಎಂದು ಸೂಚಿಸುತ್ತದೆ. ಇದು ಇತ್ತೀಚಿಗೆ ಕನ್ನಡ ಚಲನಚಿತ್ರ ಕಾಂತಾರದಲ್ಲೂ ಅಭಿವ್ಯಕ್ತಿಗೊಳಿಸಲಾಗಿದೆ.
ಯಕ್ಷಗಾನ
350px|thumb|alt= ಯಕ್ಷಗಾನ|ಯಕ್ಷಗಾನ ಯಕ್ಷಗಾನವು ಜಾನಪದ ಕಲೆಯಲ್ಲ, ಆದರೆ ಕರಾವಳಿ ಮತ್ತು ಮಲೆನಾಡು ಪ್ರದೇಶಗಳಲ್ಲಿ ನೃತ್ಯ, ಸಂಗೀತ, ಹಾಡುಗಳು, ಪಾಂಡಿತ್ಯಪೂರ್ಣ ಸಂಭಾಷಣೆ ಮತ್ತು ವರ್ಣರಂಜಿತ ವೇಷಭೂಷಣಗಳ ಮಿಶ್ರಣವಾಗಿರುವ ಭಾರತದ ಜನಪ್ರಿಯ ಸಾಂಪ್ರದಾಯಿಕ ರಂಗಭೂಮಿಯಾಗಿದೆ. ಪದವು ಆಕಾಶ ಸಂಗೀತ ಎಂದರ್ಥ. ಈ ನೃತ್ಯ ನಾಟಕವನ್ನು ರಾತ್ರಿಯಲ್ಲಿ ನಡೆಸಲಾಗುತ್ತದೆ (ಸಾಮಾನ್ಯವಾಗಿ ಚಳಿಗಾಲದ ಬೆಳೆ ಕೊಯ್ಲು ಮಾಡಿದ ನಂತರ).
ಬೋಲಾಕ್ - ಆತ್
thumb|alt= ಬೋಲಾಕ್-ಆಟ|ಬೋಲಾಕ್-ಆತ್ ತೆರೆದ ಮೈದಾನದಲ್ಲಿ ಎಣ್ಣೆ ದೀಪದ ಹಿಂಭಾಗದಲ್ಲಿ ಕೊಡವ ಪುರುಷರು ಪ್ರದರ್ಶಿಸುತ್ತಾರೆ. ಈ ನೃತ್ಯವನ್ನು ಮಾಡುವಾಗ ಪುರುಷರು ಒಂದು ಕೈಯಲ್ಲಿ ಚವರಿ (ಯಾಕ್ ಫರ್) ಮತ್ತು ಇನ್ನೊಂದು ಕೈಯಲ್ಲಿ ಕೊಡವ ಸಣ್ಣ ಕತ್ತಿಯನ್ನು ( ಓಡಿ-ಕತಿ ) ಹಿಡಿದಿದ್ದಾರೆ. ಈ ನೃತ್ಯದ ಪ್ರಾದೇಶಿಕ ಪ್ರಭೇದಗಳು ಅಸ್ತಿತ್ವದಲ್ಲಿವೆ, ಇದರಲ್ಲಿ ಪ್ರದರ್ಶಕರು ಚವರಿಯೊಂದಿಗೆ ನೃತ್ಯ ಮಾಡುತ್ತಾರೆ ಮತ್ತು ಸಣ್ಣ ಕತ್ತಿಯಲ್ಲ. ಓಡಿ- ಕತ್ತಿಯನ್ನು ಸಹ ಬಳಸಿದಾಗ, ನೃತ್ಯವನ್ನು ಕತ್ತಿಯಾಟ ಎಂದು ಕರೆಯಲಾಗುತ್ತದೆ. ದುಡಿ, ಮರಳು ಗಡಿಯಾರದ ಆಕಾರದ ಡ್ರಮ್, ಲಯವನ್ನು ಒದಗಿಸುತ್ತದೆ.
ಉಮ್ಮಟ್ - ಆತ್
ಕೊಡವ ಮಹಿಳೆಯರು, ಆಭರಣಗಳೊಂದಿಗೆ ಸಾಂಪ್ರದಾಯಿಕ ಕೊಡವ ಉಡುಗೆಯನ್ನು ಧರಿಸಿ, ಕುಂಕುಮದಿಂದ ಹಣೆಯನ್ನು ಅಲಂಕರಿಸುತ್ತಾರೆ ಮತ್ತು ಕೈಯಲ್ಲಿ ಹಿತ್ತಾಳೆ ತಾಳಗಳು, ತೂಗಾಡುವ ತಾಳಕ್ಕೆ ವೃತ್ತಾಕಾರವಾಗಿ ನೃತ್ಯ ಮಾಡುತ್ತಾರೆ. ಕೊಡವರು ಪೂಜಿಸುವ ಕಾವೇರಿ ತಾಯಿ ( ಕಾವೇರಿ ಮಾತೆ) ಯನ್ನು ಪ್ರತಿನಿಧಿಸಲು ಮಹಿಳೆಯೊಬ್ಬರು ನೀರು ತುಂಬಿದ ಮಡಕೆಯನ್ನು ಹಿಡಿದುಕೊಂಡು ಮಧ್ಯದಲ್ಲಿ ನಿಂತಿದ್ದಾರೆ.
ಕೊಂಬ್-ಆಟ್
ಬೋಲಾಕ್-ಆತ್ ಮತ್ತು ಉಮ್ಮತ್ತ್ - ಆತ್ ಆಚರಣೆ ಮತ್ತು ಉತ್ಸವವಾಗಿದ್ದರೆ, ಕೊಂಬ್-ಆತ್ ಧಾರ್ಮಿಕ ನೃತ್ಯವಾಗಿದೆ. ಇದನ್ನು ಸಾಂಪ್ರದಾಯಿಕವಾಗಿ ದೇವಾಲಯಗಳಲ್ಲಿ ನಡೆಸಲಾಗುತ್ತದೆ. ಆದರೆ ಇತರ ಸ್ಥಳಗಳಲ್ಲಿಯೂ ನಡೆಸಬಹುದು. ಕೊಡವ ಪುರುಷರಿಂದ ನಿರ್ವಹಿಸಲ್ಪಟ್ಟ ಜಿಂಕೆ ಕೊಂಬುಗಳು ಕೃಷ್ಣಮೃಗದ (ಕೊಡವ ದಂತಕಥೆಯಲ್ಲಿ ಮಚ್ಚೆಯುಳ್ಳ ಜಿಂಕೆ) ಕೊಂಬುಗಳನ್ನು ಪ್ರತಿನಿಧಿಸುತ್ತವೆ. ಗಾಳಿ ವಾದ್ಯಗಳು ಮತ್ತು ತಾಳವಾದ್ಯದಲ್ಲಿ ನುಡಿಸುವ ಲಯಬದ್ಧ ರಾಗಗಳಿಗೆ ನೃತ್ಯವನ್ನು ನಡೆಸಲಾಗುತ್ತದೆ ಮತ್ತು ಯುದ್ಧದಲ್ಲಿ ಕೊಡವರು ಬಳಸುವ ತಂತ್ರಗಳನ್ನು ಪ್ರತಿನಿಧಿಸುವ ಸಮರ ಚಲನೆಗಳನ್ನು ಒಳಗೊಂಡಿದೆ.
ಹಗಲು ವೇಷಗಾರರು
link=//upload.wikimedia.org/wikipedia/commons/thumb/1/15/Hanumantha_in_the_making.jpg/180px-Hanumantha_in_the_making.jpg|thumb|240x240px| ಪಾತ್ರದ ಮೇಕಪ್ ಅನ್ನು ಅನ್ವಯಿಸುವ ಜಾನಪದ ಕಲಾವಿದ. ಇದು ಕರ್ನಾಟಕದ ಸಂಚಾರಿ ನಟರ ಗುಂಪಾಗಿದ್ದು, ಅವರು ಲಿಪಿಯಿಲ್ಲದ ಮೂಕಾಭಿನಯದಲ್ಲಿ ಪರಿಣತಿ ಹೊಂದಿದ್ದಾರೆ; ಯಾವುದೇ ವೇದಿಕೆ ಅಥವಾ ಸೌಲಭ್ಯವನ್ನು ಬಳಸಲಾಗುವುದಿಲ್ಲ. ಕಲಾವಿದರು ಸ್ಥಳದಿಂದ ಸ್ಥಳಕ್ಕೆ ತೆರಳುತ್ತಾರೆ, ಟೆಂಟ್‌ಗಳನ್ನು ಹಾಕುತ್ತಾರೆ ಮತ್ತು ಪ್ರದರ್ಶನ ನೀಡಲು ಮುಂದಾಗುತ್ತಾರೆ. ಅವರು ವಿವಿಧ ಪೌರಾಣಿಕ, ಪೌರಾಣಿಕ ಮತ್ತು ನೈಜ ಪಾತ್ರಗಳನ್ನು ನಿರ್ವಹಿಸುತ್ತಾರೆ. ಪ್ರದರ್ಶನಗಳು ದೈನಂದಿನ ಜೀವನದಿಂದ ಸೆಳೆಯುತ್ತವೆ ಮತ್ತು ಕೆಲವೊಮ್ಮೆ ಪೂರ್ಣ-ಉದ್ದದ ನಾಟಕಗಳನ್ನು ಪ್ರದರ್ಶಿಸಲಾಗುತ್ತದೆ. ಸರ್ವಜ್ಞ, ಬಸವಣ್ಣ ಮುಂತಾದವರಿಂದ ವಚನ ಸಾಹಿತ್ಯ ನಡೆಸಿಕೊಡುತ್ತಾರೆ.
ಹಾರ್ಮೋನಿಯಂ, ತಬಲಾ-ದಗ್ಗ ಮತ್ತು ಒಂದು ಜೋಡಿ ತಾಳಗಳು ಮಧುರ ಮತ್ತು ಲಯವನ್ನು ಒದಗಿಸುತ್ತವೆ. ತಮ್ಮ ಅಭಿನಯಕ್ಕಾಗಿ, ಹಳ್ಳಿಯ ಚೌಕಗಳು ಮತ್ತು ಜಾತ್ರೆಗಳಲ್ಲಿ ಪ್ರದರ್ಶಿಸಲಾಗುತ್ತದೆ, ನಟರು ತಂಡದ ಜೊತೆಯಲ್ಲಿರುವ ಸಹಾಯಕರಿಂದ ಚೀಲದಲ್ಲಿ ಸಂಗ್ರಹಿಸಿದ ಆಹಾರವನ್ನು ಸ್ವೀಕರಿಸುತ್ತಾರೆ. ಹೆಚ್ಚಿನ ಹಗಲು ವೇಷಗಾರರು ವೀರಶೈವ ಸಂಪ್ರದಾಯಕ್ಕೆ ಸೇರಿದವರು, ಕೆಲವರು ಮುಸ್ಲಿಮರು. ಕೆಲವೊಮ್ಮೆ ಅವರನ್ನು ಜ್ಯಾತಿಗಾರರು (ಮುಸ್ಲಿಂ ಸಮುದಾಯಕ್ಕೆ ಸೇರಿದವರು) ಎಂದು ಸಂಬೋಧಿಸಲಾಗುತ್ತದೆ. ಅವರನ್ನು ಸುದುಗಾಡು ಸಿದ್ಧ (ಸ್ಮಶಾನದ ಸನ್ಯಾಸಿಗಳು) ಅಥವಾ ಬಹುರೂಪಿ (ಹಲವು ವೇಷಗಳನ್ನು ಹೊಂದಿರುವವರು) ಎಂದೂ ಕರೆಯುತ್ತಾರೆ.
ಅವರ ಹೆಸರೇ ಸೂಚಿಸುವಂತೆ, ಅವರು ಪ್ರಾಥಮಿಕವಾಗಿ ಹಗಲಿನಲ್ಲಿ ( ಹಗಲು ) ಪ್ರದರ್ಶನ ನೀಡುತ್ತಾರೆ ಮತ್ತು ಪುರುಷರು ಮಾತ್ರ ಭಾಗವಹಿಸುತ್ತಾರೆ (ಸ್ತ್ರೀ ಪಾತ್ರಗಳನ್ನು ಒಳಗೊಂಡಂತೆ). ಮನರಂಜನೆಯೇ ಮುಖ್ಯ ಉದ್ದೇಶವಾಗಿದ್ದರೂ, ಹಗಲು ವೇಷಗಾರರು ತಮ್ಮ ಪ್ರದರ್ಶನಗಳೊಂದಿಗೆ ಪೌರಾಣಿಕ ಕಥೆಗಳು ಮತ್ತು ಸಾಮಾಜಿಕ ಸಮಸ್ಯೆಗಳ ಬಗ್ಗೆ ಗ್ರಾಮಸ್ಥರಿಗೆ ತಿಳಿಸುತ್ತಾರೆ.
ಗೊರವರ ಕುಣಿತ
ಗೊರವರ ಕುಣಿತವು ಶಿವನನ್ನು ಆರಾಧಿಸುವ ನೃತ್ಯವಾಗಿದ್ದು ಇದು ಮೈಸೂರು ಮತ್ತು ಉತ್ತರ ಕರ್ನಾಟಕ ಪ್ರದೇಶಗಳಲ್ಲಿ ಜನಪ್ರಿಯವಾಗಿದೆ. ಉತ್ತರ ಕರ್ನಾಟಕದಲ್ಲಿ ಗೊರವರು ಮೈಲಾರಲಿಂಗನನ್ನು ಪೂಜಿಸುತ್ತಾರೆ. ದಕ್ಷಿಣ ಕರ್ನಾಟಕದಲ್ಲಿ ಗೊರವರು ಕಪ್ಪು-ಬಿಳುಪು ಉಣ್ಣೆಯ ಉಡುಪುಗಳನ್ನು ಮತ್ತು ಕಪ್ಪು-ಕರಡಿ-ತುಪ್ಪಳದ ಟೋಪಿಯನ್ನು ಧರಿಸುತ್ತಾರೆ ಮತ್ತು ಡಮರು ಮತ್ತು ಪಿಲ್ಲಂಗೋವಿ ( ಕೊಳಲು) ನುಡಿಸುತ್ತಾರೆ. ಉತ್ತರ ಕರ್ನಾಟಕದಲ್ಲಿ ಗೊರವರು ಕಪ್ಪು ಉಣ್ಣೆಯ ವಸ್ತ್ರಗಳನ್ನು ಮತ್ತು ಚರ್ಮದ ಭುಜದ ಚೀಲವನ್ನು ಧರಿಸುತ್ತಾರೆ; ಕೆಲವರು ಕಪ್ಪು ಕೋಟ್ ಮತ್ತು ಬಿಳಿ ಧೋತಿ ಧರಿಸುತ್ತಾರೆ. ನರ್ತಕರು ತಮ್ಮ ಹಣೆಯ ಮೇಲೆ ಕಡುಗೆಂಪು ಪುಡಿ ಮತ್ತು ವಿಭೂತಿ (ಪವಿತ್ರ ಬೂದಿ) ಉಜ್ಜುತ್ತಾರೆ. ಸಾಂಪ್ರದಾಯಿಕ ಗೊರವ ಭಕ್ತರು ಮೈಮರೆತು ನೃತ್ಯ ಮಾಡುತ್ತಾರೆ, ಕೆಲವೊಮ್ಮೆ ನಾಯಿಗಳಂತೆ ಬೊಗಳುತ್ತಾರೆ. ನೃತ್ಯಗಾರರು ಪ್ರದಕ್ಷಿಣಾಕಾರವಾಗಿ ಅಂಕುಡೊಂಕಾದ ರೀತಿಯಲ್ಲಿ ಚಲಿಸುತ್ತಾರೆ, ಯಾವುದೇ ಸ್ಥಿರ ನೃತ್ಯ ಸಂಯೋಜನೆಯಿಲ್ಲ. ಉತ್ತರ ಕರ್ನಾಟಕದ ಗೊರವರು ಹಣೆಗೆ ಹಳದಿ ಪುಡಿ ಹಚ್ಚಿಕೊಂಡು ಭಕ್ತರಿಗೆ ಪ್ರಸಾದ ನೀಡುತ್ತಾರೆ. ಡಮರು, ವೇಣು, ಸಣ್ಣ ಕಂಚಿನ ಗಂಟೆಗಳು ಮತ್ತು ಕೌಬೆಲ್‌ಗಳನ್ನು ( ಪರಿಗಂಟೆ ) ನುಡಿಸಲಾಗುತ್ತದೆ. ನೃತ್ಯವು ಯಾವುದೇ ಸ್ಥಿರ ನೃತ್ಯ ಸಂಯೋಜನೆಯಿಲ್ಲದೆ ಟ್ರಾನ್ಸ್ ತರಹದ ಚಲನೆಗಳನ್ನು ಒಳಗೊಂಡಿದೆ.
ನಾಗಮಂಡಲ
thumb|alt= ನಾಗಮಂಡಲ|ನಾಗಮಂಡಲ ಈ ಧಾರ್ಮಿಕ ನೃತ್ಯವನ್ನು ದಕ್ಷಿಣ ಕರ್ನಾಟಕದಲ್ಲಿ ಸರ್ಪ ಚೈತನ್ಯವನ್ನು ಶಾಂತಗೊಳಿಸಲು ನಡೆಸಲಾಗುತ್ತದೆ ಮತ್ತು ಇದು ರಾತ್ರಿಯ ಅವಧಿಯ ಅತಿರಂಜಿತ ಸಂಬಂಧವಾಗಿದೆ. ನರ್ತಕರು ( ವೈದ್ಯರು ) ದೇಗುಲದ ಮುಂಭಾಗದಲ್ಲಿರುವ ಪಂಗಡದಲ್ಲಿ ನೈಸರ್ಗಿಕ ಬಣ್ಣಗಳಲ್ಲಿ ನೆಲದ ಮೇಲೆ ಚಿತ್ರಿಸಿದ ಬೃಹತ್ ಆಕೃತಿಯ ಸುತ್ತಲೂ ರಾತ್ರಿಯಿಡೀ ನೃತ್ಯ ಮಾಡುತ್ತಾರೆ. ನೃತ್ಯವನ್ನು ಸಾಮಾನ್ಯವಾಗಿ ಡಿಸೆಂಬರ್ ಮತ್ತು ಏಪ್ರಿಲ್ ನಡುವೆ ನಡೆಸಲಾಗುತ್ತದೆ.
ಕರಗ
thumb|alt= ಕರಗ|ಕರಗ ತಿಗಳರು ಪ್ರದರ್ಶಿಸಿದ ನೃತ್ಯದಲ್ಲಿ ಕರಗವು ಲೋಹದ ಮಡಕೆಯಾಗಿದ್ದು, ಅದರ ಮೇಲೆ ಎತ್ತರದ, ಹೂವಿನ ಪಿರಮಿಡ್ ಇದೆ ಮತ್ತು ಇದು ವಾಹಕದ ತಲೆಯ ಮೇಲೆ ಸಮತೋಲಿತವಾಗಿದೆ. ಮಡಕೆಯ ವಿಷಯಗಳು ರಹಸ್ಯವಾಗಿರುತ್ತವೆ. ಬರಿಯ ಎದೆಯ, ಧೋತಿ ಧರಿಸಿದ, ಪೇಟ ಧರಿಸಿದ ನೂರಾರು ವೀರಕುಮಾರರು ಪೊರೆಯಿಲ್ಲದ ಕತ್ತಿಗಳಿಂದ ವಾಹಕದ ಆಗಮನವನ್ನು ಘೋಷಿಸುತ್ತಾರೆ.
ಗಾರುಡಿ ಗೊಂಬೆ
ಗಾರುಡಿ ಗೊಂಬೆ ಎಂಬುದು ಜಾನಪದ ನೃತ್ಯವಾಗಿದ್ದು, ಇದರಲ್ಲಿ ನೃತ್ಯಗಾರರು ಬಿದಿರಿನ ಕಡ್ಡಿಗಳಿಂದ ಮಾಡಿದ ಸೂಟ್‌ಗಳನ್ನು ಧರಿಸುತ್ತಾರೆ. ಗಾರುಡಿ-ಗೊಂಬೆ ಎಂದರೆ ಕನ್ನಡದಲ್ಲಿ ಮಾಂತ್ರಿಕ ಬೊಂಬೆ ಎಂದರ್ಥ. ಪ್ರಮುಖ ಉತ್ಸವಗಳಲ್ಲಿ ಮತ್ತು ಮೈಸೂರು ದಸರಾದಲ್ಲಿ ನಡೆಯುವ ಮೆರವಣಿಗೆಯಲ್ಲಿ ನೃತ್ಯವನ್ನು ಪ್ರದರ್ಶಿಸಲಾಗುತ್ತದೆ ಮತ್ತು ಕರಾವಳಿ ಪ್ರದೇಶಗಳಲ್ಲಿ ಇದನ್ನು ತಟ್ಟಿರಾಯ ಎಂದು ಕರೆಯಲಾಗುತ್ತದೆ. ತಟ್ಟಿರಾಯ ಎಂದರೆ ಯಾರೋ ಬಿದಿರಿನ ಕಡ್ಡಿಗಳಿಂದ ಮಾಡಿದ ಗೊಂಬೆಯನ್ನು ಹೊತ್ತವರು.
ನೃತ್ಯವು ಮುಖವಾಡಗಳು, ಬೊಂಬೆಗಳು ಮತ್ತು ವರ್ಣರಂಜಿತ ಪ್ರಾದೇಶಿಕ ವೇಷಭೂಷಣಗಳನ್ನು ಒಳಗೊಂಡಿದೆ. ಬೊಂಬೆಗಳನ್ನು ಬಿದಿರು ಮತ್ತು ಪೇಪಿಯರ್ ಮಾಚೆಯಿಂದ ತಯಾರಿಸಲಾಗುತ್ತದೆ, ಸೂಕ್ತವಾದ ಸೌಂದರ್ಯವರ್ಧಕದೊಂದಿಗೆ ಚಿತ್ರಿಸಲಾಗಿದೆ. ದೇವಸ್ಥಾನಕ್ಕೆ ಜಾತ್ರೆ ಮತ್ತು ಉತ್ಸವದ ಮೆರವಣಿಗೆಯಲ್ಲಿ, ದೈತ್ಯ ಗೊಂಬೆಗಳು ಪ್ರೇಕ್ಷಕರಿಗೆ ಕೇಂದ್ರ ಆಕರ್ಷಣೆಯಾಗಿದೆ. ಗೊಂಬೆಗಳು ಟೊಳ್ಳಾಗಿದ್ದು, ಒಬ್ಬ ವ್ಯಕ್ತಿಯು ಒಳಗೆ ಪ್ರವೇಶಿಸಲು, ರಚನೆಯನ್ನು ತನ್ನ ಭುಜದ ಮೇಲೆ ಹೊತ್ತುಕೊಂಡು ಮತ್ತು ನೋಡಲು ಸಾಧ್ಯವಾಗುವಂತೆ ನೃತ್ಯ ಮಾಡಲು ಅನುಮತಿಸುತ್ತವೆ. ಗೊಂಬೆಗಳನ್ನು ವಿನೋದಕ್ಕಾಗಿ ಮತ್ತು ದುಷ್ಟಶಕ್ತಿಗಳನ್ನು ದೂರವಿಡಲು ಬಳಸಲಾಗುತ್ತದೆ, ಭಾರತೀಯ ಪುರಾಣ ಮತ್ತು ಜಾನಪದದ ಪಾತ್ರಗಳನ್ನು ಚಿತ್ರಿಸುತ್ತದೆ. ಈ ನೃತ್ಯವನ್ನು ತಮಟೆ ಮತ್ತು ಢೋಲು (ತಾಳವಾದ್ಯ) ದೊಂದಿಗೆ ನಡೆಸಲಾಗುತ್ತದೆ. ಪ್ರತಿ ಗೊಂಬೆಯು ೧೦ ರಿಂದ ೧೨ ಕೆಜಿಯಷ್ಟು ತೂಗುತ್ತದೆ ಮತ್ತು ೧೦ ರಿಂದ ೧೨ ಅಡಿಗಳಷ್ಟು ಎತ್ತರವನ್ನು ಹೊಂದಿರುತ್ತದೆ. ಮೆರವಣಿಗೆಯ ಸಮಯದಲ್ಲಿ, ಕೆಲವು ಕಲಾವಿದರು ಪಾತ್ರದ ಮುಖವಾಡಗಳನ್ನು ಧರಿಸುತ್ತಾರೆ ಮತ್ತು ಗೊಂಬೆಗಳೊಂದಿಗೆ ಸಂವಹನ ನಡೆಸುತ್ತಾರೆ. ದಕ್ಷಿಣ ಭಾರತದಲ್ಲಿ ನೃತ್ಯ ಮಾಡುವ ಮಂಗಗಳೊಂದಿಗೆ ಹುಲಿ ( ಹುಲಿವೇಷ ) ಅಥವಾ ಕರಡಿ (ಕರಡಿ -ವೇಷ ) ವೇಷಧರಿಸಿದ ಸಂಚಾರಿ ಕಲಾವಿದರು ಸಾಮಾನ್ಯರಾಗಿದ್ದಾರೆ.
ಜೂಡು ಹಳಿಗಿ
ಜೂಡು ಹಳಿಗಿಯನ್ನು ಎರಡು ತಾಳವಾದ್ಯಗಳೊಂದಿಗೆ ಪ್ರದರ್ಶಿಸಲಾಗುತ್ತದೆ. ಹಲಿಗಿ ದುಂಡಾಗಿದ್ದು, ಎಮ್ಮೆ ಚರ್ಮದಿಂದ ಮಾಡಲ್ಪಟ್ಟಿದೆ ಮತ್ತು ಸಣ್ಣ ಕೋಲಿನಿಂದ ಆಡಲಾಗುತ್ತದೆ. ನೃತ್ಯವು ಎರಡು ಅಥವಾ ಮೂರು ಪ್ರದರ್ಶಕರಿಂದ ಹೆಚ್ಚಿನ ಶಕ್ತಿ ಮತ್ತು ಉತ್ಪ್ರೇಕ್ಷಿತ ಅಭಿವ್ಯಕ್ತಿಗಳಿಂದ ನಿರೂಪಿಸಲ್ಪಟ್ಟಿದೆ. ತೊಗಲು ಗೊಂಬೆಯಾಟ, ಕರ್ನಾಟಕದ ನೆರಳು ಬೊಂಬೆಯಾಟದ ಸಾಂಪ್ರದಾಯಿಕ ರೂಪವಾಗಿದೆ.
ತೊಗಲು ಗೊಂಬೆಯಾಟ
ಕರ್ನಾಟಕದ ವಿಶಿಷ್ಟವಾದ ನೆರಳು ಬೊಂಬೆಯಾಟ. ಕನ್ನಡದಲ್ಲಿ ತೊಗಲು ಗೊಂಬೆಗಳೊಂದಿಗೆ ಆಟ ಎಂಬ ಹೆಸರಿನ ಅರ್ಥ. ಕರ್ನಾಟಕ ಚಿತ್ರಕಲಾ ಪರಿಷತ್ತು ಈ ಕಲಾ ಪ್ರಕಾರವನ್ನು ಸಂಶೋಧಿಸಿದೆ ಮತ್ತು ಚರ್ಮದ ಬೊಂಬೆಗಳ ವ್ಯಾಪಕ ಸಂಗ್ರಹವನ್ನು ಹೊಂದಿದೆ. link=//upload.wikimedia.org/wikipedia/commons/thumb/6/67/Puupets_used_in_puppet_shows.jpg/200px-Puupets_used_in_puppet_shows.jpg|thumb|alt= ಕರ್ನಾಟಕದ ಸಾಂಪ್ರದಾಯಿಕ ಮರದ ಬೊಂಬೆಯಾಟ|ಕರ್ನಾಟಕದ ಸಾಂಪ್ರದಾಯಿಕ ಮರದ ಬೊಂಬೆಯಾಟ
ವೀರಗಾಸೆ ನೃತ್ಯ
ವೀರಗಾಸೆ, ಹಿಂದೂ ಪುರಾಣಗಳನ್ನು ಆಧರಿಸಿದ ಹುರುಪಿನ ನೃತ್ಯ, ಮೈಸೂರು ದಸರಾದಲ್ಲಿ ಪ್ರದರ್ಶಿಸಲಾದ ನೃತ್ಯಗಳಲ್ಲಿ ಒಂದಾಗಿದೆ. ಇದನ್ನು ಪ್ರಾಥಮಿಕವಾಗಿ ಹಿಂದೂ ತಿಂಗಳ ಶ್ರಾವಣ ಮತ್ತು ಕಾರ್ತಿಕದಲ್ಲಿ ನಡೆಸಲಾಗುತ್ತದೆ.
ಉಲ್ಲೇಖಗಳು
ವರ್ಗ:ಕರ್ನಾಟಕದ ಜಾನಪದ ವರ್ಗ:ಜನಪದ ಕಲೆಗಳು ವರ್ಗ:ಕರ್ನಾಟಕ ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಪುರಂದರದಾಸ
ಜೀವನ
ಇವರ ಮೊದಲ ಹೆಸರು ಶ್ರೀನಿವಾಸ ನಾಯಕ, ತಂದೆ ವರದಪ್ಪನಾಯಕ, ತಾಯಿ ರುಕ್ಮಿಣಿ. ಪುರಂದರದಾಸರ ತಂದೆ ವರದಪ್ಪ ನಾಯಕ ಲೇವಾದೇವಿ ವೃತ್ತಿಯಲ್ಲಿದ್ದವರು. ಅನೇಕ ವರ್ಷಗಳ ಕಾಲ ಮಕ್ಕಳಾಗದ ಕಾರಣ ತಿರುಪತಿ ಶ್ರೀನಿವಾಸನಿಗೆ ಪ್ರಾರ್ಥನೆ ಸಲ್ಲಿಸಿದ ಮೇಲೆ ಮಗುವಾಯಿತು ಎಂಬ ನಂಬಿಕೆಯಿದೆ. ಇವರು ನಾಯಕ ಜನಾಂಗದವರಿಂದಲೇ ಅವರು ಮಗನಿಗೆ ಶ್ರೀನಿವಾಸ ನಾಯಕ ಎಂದು ಹೆಸರಿಟ್ಟರಂತೆ.
ಜನ್ಮ ಸ್ಥಳ
ಈ ಮೊದಲು ಮಹಾರಾಷ್ಟ್ರದ ಪುರಂದರಗಢವು ಪುರಂದರದಾಸರ ಜನ್ಮ ಸ್ಥಳವೆಂದು ನಂಬಲಾಗಿತ್ತು. ಆದರೆ ಕರ್ನಾಟಕ ಸರ್ಕಾರವು ಹಿರಿಯ ಸಂಗೀತಗಾರ ಆರ್.ಕೆ. ಪದ್ಮನಾಭ, ಕರ್ನಾಟಕ ಸರ್ಕಾರದ ಮಾಜಿ ಮಂತ್ರಿ ಲೀಲಾದೇವಿ ಆರ್. ಪ್ರಸಾದ್, ಹಿರಿಯ ವಿದ್ವಾಂಸರಾದ ಎ.ವಿ. ನಾವಡ, ವೀರಣ್ಣ ರಾಜೂರ ಮತ್ತು ಅರಳುಮಲ್ಲಿಗೆ ಪಾರ್ಥಸಾರಥಿ ಅವರನ್ನು ಒಳಗೊಂಡ ತಂಡ ರಚಿಸಿ ಪುರಂದರದಾಸರ ಜನ್ಮಸ್ಥಳದ ಬಗ್ಗೆ ವರದಿ ನೀಡುವಂತೆ ಕೋರಿತ್ತು. ಈ ತಂಡಕ್ಕೆ ಶಿವಾನಂದ ವಿರಕ್ತಮಠರವರು ಸಂಚಾಲಕರಾಗಿದ್ದರು.
ಈ ತಜ್ಞರ ವರದಿಯ ಪ್ರಕಾರ ಪುರಂದರಗಢವು ಪುರಂದರ ಎಂಬ ಹೆಸರನ್ನು ಊರಿನ ಹೆಸರಿನಲ್ಲಿ ಮಾತ್ರ ಹೊಂದಿದ್ದು ಪುರಂದರ ದಾಸರ ಕುರಿತು ಯಾವುದೇ ಐತಿಹಾಸಿಕ-ಸಾಂಸ್ಕೃತಿಕ ದಾಖಲೆ ಹೊಂದಿಲ್ಲ. ತೀರ್ಥಹಳ್ಳಿ ತಾಲೂಕಿನ ಆರಗ ಊರು ಪುರಂದರ ದಾಸರ ಕುರಿತು ಹಲವು ಐತಿಹಾಸಿಕ ಸಾಕ್ಷ್ಯಗಳನ್ನು ಹೊಂದಿದ್ದು ಆರಗವೇ ಪುರಂದರ ದಾಸರ ಜನ್ಮಸ್ಥಳವೆಂದು ಕರ್ನಾಟಕ ಸರ್ಕಾರಕ್ಕೆ ೨೦೧೮ರಲ್ಲಿ ವರದಿ ಸಲ್ಲಿಸಿದೆ.
ವೈರಾಗ್ಯ
ಶ್ರೀನಿವಾಸ ನಾಯಕ ಬೆಳೆದ ನಂತರ ತಂದೆಯ ವೃತ್ತಿಯನ್ನೇ ಮುಂದುವರಿಸಿದ. ಆದರೆ ಅತ್ಯಂತ ಜಿಪುಣನೆಂದು ಹೆಸರಾದ ಶ್ರೀನಿವಾಸ, ತಂದೆ ಅಸ್ವಸ್ಥರಾದಾಗಲೂ ಹಣ ಖರ್ಚು ಮಾಡಲು ತಡೆದನಂತೆ. ಶ್ರೀನಿವಾಸನ ಪತ್ನಿ ಸರಸ್ವತಿ ದಾನಶೀಲೆಯಾಗಿ, ಪತಿಯ ಕೋಪ ಅವಳ ಮೇಲೆ ಬೀಳುತ್ತಿತ್ತು ಎಂದು ಹೇಳುತ್ತಾರೆ. ಅವರ ಸಂಸಾರ ಮೂಲತಃ ಪಂಡರಾಪುರ/ ಪಂಡರಾಪುರದಲ್ಲಿದ್ದರೂ ಶ್ರೀನಿವಾಸ ನಂತರದ ವರ್ಷಗಳಲ್ಲಿ ಹಂಪೆಯಲ್ಲಿದ್ದನೆಂದು ತೋರುತ್ತದೆ.
ಐತಿಹ್ಯ
ವಿಠ್ಠಲ (ವಿಷ್ಣು) ಬಡ ಬ್ರಾಹ್ಮಣನ ವೇಷದಲ್ಲಿ ಒಮ್ಮೆ ಶ್ರೀನಿವಾಸನ ಅಂಗಡಿಗೆ ಬಂದು ಮಗನ ಉಪನಯನಕ್ಕೆ ಹಣ ಬೇಡಿದನಂತೆ. ಜಿಪುಣ ಶ್ರೀನಿವಾಸ ಪ್ರತಿ ದಿನವೂ ಮಾರನೆಯ ದಿನ ಬರಹೇಳುತ್ತ, ಆರು ತಿಂಗಳುಗಳ ಕಾಲ ಮುಂದೆ ಹಾಕಿದನಂತೆ. ಕೊನೆಗೆ ಬ್ರಾಹ್ಮಣನ ಕಾಟ ತಡೆಯಲಾರದೆ ಒಂದು ಸವಕಲು ನಾಣ್ಯವನ್ನು ಕೊಟ್ಟನಂತೆ. ವಿಠ್ಠಲ ಈಗ ಶ್ರೀನಿವಾಸನ ಮನೆಗೆ ತೆರಳಿ ಆರು ತಿಂಗಳುಗಳ ಕಾಲ ಒಬ್ಬ ವರ್ತಕ ತನ್ನನ್ನು ಸತಾಯಿಸಿ ಕೊನೆಗೆ ಸವಕಲು ನಾಣ್ಯ ಕೊಟ್ಟ ಕಥೆ ಹೇಳಿದನಂತೆ. ಮಾರನೇ ದಿನ ಅದೇ ಬ್ರಾಹ್ಮಣ ಮನೆಗೆ ಬಂದು ಸರಸ್ವತಿಯ ಬಳಿ ತನ್ನ ಮಗನ ಉಪನಯನದ ಬಗ್ಗೆ ಹೇಳಿ ಅವಳಿಂದ ಸಹಾಯ ಯಾಚಿಸುತ್ತಾನೆ. ಸರಸ್ವತಿ ಮರುಕದಿಂದ ತನ್ನ ಬಳಿ ಯವುದೇ ಧನ ಆಭರಣಗಳಿಲ್ಲ ಎಲ್ಲವೂ ತನ್ನ ಗಂಡನ ಬಳಿ ಇದೆ. ಅವರ ಅನುಮತಿ ಇಲ್ಲದೇ ಏನನ್ನೂ ಕೊಡುವ ಪರಿಸ್ಥಿತಿಯಲ್ಲಿಲ್ಲ ಎಂದು ಬೇಸರ ಪಡುತ್ತಾಳೆ. ಆಗ ಆ ಬ್ರಾಹ್ಮಣ ನಿನ್ನ ತವರಿನಲ್ಲಿ ನಿನಗೆ ಕೊಟ್ಟ ಮೂಗುತಿಯ ಮೇಲೆ ನಿನ್ನ ಅಧಿಕಾರವಿದೆ. ಅದನ್ನೇ ಕೊಡು ಎಂದಾಗ, ಅವನಿಗೆ ತನ್ನ ಮೂಗುತಿಯನ್ನು ತೆಗೆದು ಕೊಟ್ಟಳಂತೆ. ಬ್ರಾಹ್ಮಣ ತಕ್ಷಣ ಮೂಗುತಿಯನ್ನು ಶ್ರೀನಿವಾಸನ ಅಂಗಡಿಗೆ ಒಯ್ದು ಅದನ್ನು ಅಡವಿಡಲು ಪ್ರಯತ್ನಿಸಿದನಂತೆ. ಶ್ರೀನಿವಾಸ ಆ ಮೂಗುತಿಯನ್ನು ಗುರುತಿಸಿ, ಹಣಕ್ಕೆ ನಾಳೆ ಬರುವಂತೆ ಬ್ರಾಹ್ಮಣನಿಗೆ ಹೇಳಿ, ಅದನ್ನು ಡಬ್ಬಿಯಲ್ಲಿಟ್ಟು ತಕ್ಷಣ ಮನೆಗೆ ಬಂದು ಪತ್ನಿಯ ಬಳಿ ಮೂಗುತಿಯನ್ನು ತೋರಿಸಲು ಹೇಳಿದನಂತೆ. ಹೆದರಿದ ಹೆಂಡತಿ ಸ್ನಾನ ಮಾಡುವಾಗ ತೆಗೆದಿಟ್ಟಿದ್ದೆ, ತರುತ್ತೇನೆಂದು ಒಳಗೆ ಹೋಗಿ, ಸ್ನಾನ ಕೊಠಡಿಯಲ್ಲಿ ವಿಷ ಕುಡಿಯುವ ಪ್ರಯತ್ನ ನಡೆಸಿದಾಗ ಅವಳ ವಿಷದ ಬಟ್ಟಲಿನೊಳಕ್ಕೆ ಮೇಲಿನಿಂದ ಮೂಗುತಿ ಬಿದ್ದಿತಂತೆ. ಅದನ್ನು ತಂದು ಶ್ರೀನಿವಾಸನಿಗೆ ಕೊಡುತ್ತಾಳೆ. ಅಂಗಡಿಗೆ ಹಿಂದಿರುಗಿ ಬಂದ ಶ್ರೀನಿವಾಸ ಡಬ್ಬಿಯನ್ನು ತೆಗೆದು ನೋಡಿದರೆ ಅಲ್ಲಿ ಇಟ್ಟಿದ್ದ ಮೂಗುತಿ ಮಾಯವಾಗಿತ್ತಂತೆ. ಆಗ ಅವನಿಗೆ ಬಂದ ಬ್ರಾಹ್ಮಣ ಬೇರೆ ಯಾರೂ ಅಲ್ಲ, ತನ್ನನ್ನು ಪರೀಕ್ಷಿಸಲು ಸ್ವತಃ ನಾರಾಯಣನೇ ಬ್ರಾಹ್ಮಣ ವೇಷದಲ್ಲಿ ಬಂದಿದ್ದನೆಂದು ಅರಿತು, ತನ್ನ ಬಗ್ಗೆ ತಾನೇ ನಾಚಿಕೆ ಪಟ್ಟುಕೊಂಡ ಶ್ರೀನಿವಾಸ, ತನ್ನ ಶ್ರೀಮಂತಿಕೆಯನ್ನು ತೊರೆದು ಹರಿದಾಸನಾಗುವ ನಿರ್ಧಾರ ತೆಗೆದುಕೊಂಡನಂತೆ. ದೇವರು ದಾರಿ ತೋರಿಸಿದ್ದರ ಬಗ್ಗೆ ಕೃತಜ್ಞತೆಗಾಗಿ ತಮ್ಮ ಹೆಂಡತಿಯ ಜ್ಞಾಪಕಾರ್ಥ ಒಂದು ಕೀರ್ತನೆಯನ್ನೂ ಪುರಂದರದಾಸರು ರಚಿಸಿದ್ದಾರೆ. ನಂತರ ಶ್ರೀನಿವಾಸ ನಾಯಕ 'ಪುರಂದರದಾಸ' ಎಂಬ ಹೆಸರನ್ನು ಪಡೆದರು.
ತಮ್ಮ ಹೆಂಡತಿಯ ಜ್ಞಾಪಕಾರ್ಥ ರಚಿಸಿದ ಕೀರ್ತನೆ
ಆದದ್ದೆಲ್ಲ ಒಳಿತೆ ಆಯಿತು ನಮ್ಮ ಶ್ರೀಧರ ಸೇವೆ ಮಾಡಲು ಸಾಧನ ಸಂಪತ್ತಾಯಿತು;
ದಂಡಿಗೆ ಬೆತ್ತ ಹಿಡಿಯೊದಕ್ಕೆ ಮಂಡೆ ಮಾಚಿ ನಾಚುತಲಿದ್ದೆ ಹೆಂಡತಿ ಸಂತತಿ ಸಾವಿರವಾಗಲಿ ದಂಡಿಗೆ ಬೆತ್ತ ಹಿಡಿಸಿದಳಯ್ಯ
ಗೋಪಾಳ ಬುಟ್ಟಿ ಹಿಡಿಯೊದಕ್ಕೆ ಭೂಪತಿಯಂತೆ ಗರ್ವಿಸುತಿದ್ದೆ ಆ ಪತ್ನೀ ಕುಲ ಸಾವಿರವಾಗಲಿ ಗೋಪಾಳ ಬುಟ್ಟಿ ಹಿಡಿಸಿದಳಯ್ಯ
ತುಳಸಿ ಮಾಲೆ ಹಾಕುವುದಕ್ಕೆ ಅರಸನಂತೆ ನಾಚುತಲಿದ್ದೆ ಸರಸಿಜಾಕ್ಷ ಪುರಂದರ ವಿಠ್ಠಲ ತುಳಸಿ ಮಾಲೆ ಹಾಕಿಸಿದನಯ್ಯ
ಕವಿ ಮತ್ತು ಸಂಗೀತಗಾರ
ಪುರಂದರದಾಸರ ಪದಗಳು ಪ್ರಾಸ ಮತ್ತು ಅರ್ಥದಲ್ಲಿ ಶ್ರೀಮಂತವಾಗಿವೆ. "ಕುದುರೆ ಅಂದಣ ಆನೆ ಬಯಸೋದು ನರಚಿತ್ತ ಪಾದಚಾರಿ ಆಗೋದು ಹರಿ ಚಿತ್ತವಯ್ಯ" ಪುರಂದರದಾಸರ ಪದಗಳು ಮುಂದೆ ಕರ್ನಾಟಕ ಸಂಗೀತ ಪದ್ಧತಿಯ ಬುನಾದಿಯಾದವು. ಶಾಸ್ತ್ರೀಯ ಸಂಗೀತವನ್ನು ಶ್ರೀ ಸಾಮಾನ್ಯನಿಗೆ ಪರಿಚಯ ಮಾಡಿಕೊಡಲು ಯತ್ನಿಸಿದ ಪುರಂದರದಾಸರು ಮಾಯಾಮಾಳವಗೌಳ ರಾಗದಿಂದ ಹಿಡಿದು ಹೊಸಬರಿಗೆ ಶಾಸ್ತ್ರೀಯ ಸಂಗೀತವನ್ನು ಕಲಿಸಿ ಕೊಡುವ ದಾರಿಯ ಬಗೆಗೆ ಯೋಚಿಸಿದರು. ಈಗಲೂ ದಕ್ಷಿಣ ಭಾರತದ ಶಾಸ್ತ್ರೀಯ ಸಂಗೀತದ ಪಾಠಗಳು ಪುರಂದರದಾಸರ ಸರಳೆ, ಜಂಟಿ ವರಸೆಗಳೊಂದಿಗೇ ಆರಂಭಿಸಲ್ಪಡುತ್ತವೆ. ಪುರಂದರದಾಸರ 'ಪಿಳ್ಳಾರಿ ಗೀತೆಗಳು' (ಉದಾ: ಲಂಬೋದರ ಲಕುಮಿಕರ...., ಕೆರೆಯ ನೀರನು ಕೆರೆಗೆ ಚೆಲ್ಲಿ.....ಇತ್ಯಾದಿ) ಸಂಗೀತದ ಸ್ವರ- ಸಾಹಿತ್ಯ- ತಾಳಗಳ ಸಂಯೋಜನೆಯನ್ನು ಅಭ್ಯಸಿಸಲು ಮೊದಲ ಮೆಟ್ಟಿಲು. ಕರ್ನಾಟಕ ಶಾಸ್ತ್ರೀಯ ಸಂಗೀತದ ತ್ರಿಮೂರ್ತಿಗಳಲ್ಲೊಬ್ಬರಾದ ಶ್ರೀ ತ್ಯಾಗರಾಜರು ತಮ್ಮ "ಪ್ರಹ್ಲಾದ ಭಕ್ತಿ ವಿಜಯಮ್" ಎಂಬ ಲೇಖನದಲ್ಲಿ ಶ್ರೀ ಪುರಂದರ ದಾಸರನ್ನು ತಮ್ಮ ಸಂಗೀತ ಗುರುಗಳೆಂದು ಹೇಳಿಕೊಂಡಿದ್ದಾರೆ. ಹರಿನಾಮಸ್ಮರಣೆಯ ರೂಪದಲ್ಲಿ ರಚಿಸಿದ ಅವರ ಕೃತಿಗಳು ದೇವರನಾಮಗಳಾಗಿ ಪ್ರಸಿದ್ಧವಾಗಿವೆ. ಅವರ ಹರಿಭಕ್ತಿ ಹಾಗೂ ಸಂಗೀತದಲ್ಲಿನ ಪಾಂಡಿತ್ಯ ಕನ್ನಡ ಸಾಹಿತ್ಯದಲ್ಲೇ ವಿಶಿಷ್ಟವಾದ ಸ್ಥಾನವನ್ನು ಪಡೆದು ದಾಸ ಸಾಹಿತ್ಯವನ್ನು ಶ್ರೀಮಂತವಾಗಿಸಿವೆ. ಕರ್ನಾಟಕ ಶಾಸ್ತ್ರೀಯ ಸಂಗೀತದ ಪಿತಾಮಹರಾದ ಪುರಂದರದಾಸರ ಸಾಧನೆಯನ್ನು ಕಂಡ ಸರ್ವರೂ 'ದಾಸರೆಂದರೆ ಪುರಂದರದಾಸರಯ್ಯಾ..!' ಎಂದು ಕೊಂಡಾಡಿದ್ದಾರೆ. ಇವರ ಎಲ್ಲ ಕೀರ್ತನೆಗಳೂ ಕನ್ನಡ ಭಾಷೆಯಲ್ಲಿದ್ದು, ಭಕ್ತಿ ಮಾರ್ಗವನ್ನು ಜನಸಾಮಾನ್ಯರಿಗೆ ಪರಿಚಯ ಮಾಡಿಕೊಡುವ ಉದ್ದೇಶವನ್ನು ಹೊಂದಿವೆ. ಕರ್ನಾಟಕ ಸಂಗೀತಗಾರರಲ್ಲಿ ಪುರಂದರದಾಸರ ಕೀರ್ತನೆಗಳ ಪರಿಚಯ ಇಲ್ಲದವರು ಇಲ್ಲವೇ ಇಲ್ಲವೆನ್ನಬಹುದು. ಶ್ರೀ ಪುರಂದರದಾಸರು ೫ ಲಕ್ಷ ಹಾಡುಗಳನ್ನು ರಚನೆ ಮಾಡಬೇಕೆಂಬ ಉದ್ದೇಶವಿಟ್ಟುಕೊಂಡಿದ್ದರು; ಅವರು ೪,೭೫,೦೦೦ ಹಾಡುಗಳನ್ನು ರಚನೆ ಮಾಡಿ ಅವತಾರ ಮುಗಿಸಿದರು; ಅವರ ಮಗ ಮಧ್ವಪತಿದಾಸರು ಉಳಿದ ೨೫,೦೦೦ ಹಾಡುಗಳನ್ನು ರಚನೆ ಮಾಡಿದರು ಎಂದು ಹೇಳಲಾಗುತ್ತಿದೆ.
ಉಲ್ಲೇಖ
ವರ್ಗ:ಭಾರತದ ಸಂಗೀತಗಾರರು ವರ್ಗ:ಸಂಗೀತ ವರ್ಗ:ಶಾಸ್ತ್ರೀಯ ಸಂಗೀತಗಾರರು ವರ್ಗ:ದಾಸ ಸಾಹಿತ್ಯ ವರ್ಗ:ಕನ್ನಡ ಸಾಹಿತಿಗಳು ವರ್ಗ:ಸಂತರು
ವರ್ಗ:ಕನ್ನಡ ಕವಿಗಳು
ಲ್ಯಾಕ್ಮೆ ಫ್ಯಾಶನ್ ವೀಕ್
ಲಕ್ಮೆ ಫ್ಯಾಶನ್ ವೀಕ್ ಭಾರತದ ಮಹಾರಾಷ್ಟ್ರದ ಮುಂಬೈನಲ್ಲಿ ನಡೆಯುವ ಎರಡು-ವಾರ್ಷಿಕ ಫ್ಯಾಷನ್ ವಾರವಾಗಿದೆ. ಇದರ ಬೇಸಿಗೆ-ರೆಸಾರ್ಟ್ ಪ್ರದರ್ಶನವು ಏಪ್ರಿಲ್‌ನಲ್ಲಿ ನಡೆಯುತ್ತದೆ ಮತ್ತು ಚಳಿಗಾಲದ-ಹಬ್ಬದ ಪ್ರದರ್ಶನವು ಸಾಮಾನ್ಯವಾಗಿ ಆಗಸ್ಟ್‌ನಲ್ಲಿ ನಡೆಯುತ್ತದೆ.
ಇತಿಹಾಸ
ಲಕ್ಮೆ ಫ್ಯಾಶನ್ ವೀಕ್ ಈವೆಂಟ್ ಮೊದಲ ಬಾರಿಗೆ 1999 ರಲ್ಲಿ ನಡೆದಿತ್ತು.
ಚಟುವಟಿಕೆಗಳು
ಇದು ಭಾರತದ ಪ್ರಮುಖ ಫ್ಯಾಷನ್ ಈವೆಂಟ್‌ಗಳಲ್ಲಿ ಒಂದಾಗಿದೆ. ಜೊತೆಗೆ ‌‍ FDCIನ ಇಂಡಿಯಾ ಫ್ಯಾಶನ್ ವೀಕ್ ಮತ್ತು ಇಂಡಿಯಾ ರನ್‌ವೇ ವೀಕ್. ಇದನ್ನು ಜಂಟಿಯಾಗಿ Lakmé ಮತ್ತು IMG ರಿಲಯನ್ಸ್ ಲಿಮಿಟೆಡ್ ನಡೆಸುತ್ತದೆ ಮತ್ತು ಆಯೋಜಿಸಲಾಗಿದೆ, ಅಲ್ಲಿ ಶೀರ್ಷಿಕೆ ಪ್ರಾಯೋಜಕರು Lakmé ಆಗಿದೆ.
ನವೋಮಿ ಕ್ಯಾಂಪ್‌ಬೆಲ್‌ನಂತಹ ಅಂತರರಾಷ್ಟ್ರೀಯ ಮಾಡೆಲ್‌ಗಳು ಮತ್ತು ಭಾರತೀಯ ಚಲನಚಿತ್ರ ತಾರೆಯರಾದ ಪ್ರಿಯಾಂಕಾ ಚೋಪ್ರಾ ಜೋನಾಸ್, ದೀಪಿಕಾ ಪಡುಕೋಣೆ, ಮಲೈಕಾ ಅರೋರಾ ಖಾನ್ ಮತ್ತು ಅರ್ಜುನ್ ರಾಮ್‌ಪಾಲ್ ಇದರಲ್ಲಿ ಭಾಗವಹಿಸಿದ್ದಾರೆ, ಇದು ವಿಶ್ವದ ಪ್ರಮುಖ ಫ್ಯಾಷನ್ ಶೋಗಳಲ್ಲಿ ಒಂದಾಗಿದೆ. LFW ನಲ್ಲಿ ಭಾಗವಹಿಸಿದ ಅಂತರರಾಷ್ಟ್ರೀಯ ಲೇಬಲ್‌ಗಳಲ್ಲಿ ಲೂಯಿ ವಿಟಾನ್, ಡೋಲ್ಸ್ & ಗಬ್ಬಾನಾ ಮತ್ತು ರಾಬರ್ಟೊ ಕವಾಲಿ ಸೇರಿವೆ. ಭಾರತೀಯ ವಿನ್ಯಾಸಕರಲ್ಲಿ, ಅಜಯ್ ಕುಮಾರ್, ಮನೀಶ್ ಮಲ್ಹೋತ್ರಾ, ರೋಹಿತ್ ಬಾಲ್, ತರುಣ್ ತಹಿಲಿಯಾನಿ ಮತ್ತು ರಿತು ಬೆರಿ ಈವೆಂಟ್‌ನಲ್ಲಿ ಭಾಗವಹಿಸಿದ್ದಾರೆ. ಈ ಕಾರ್ಯಕ್ರಮವು ಸಬ್ಯಸಾಚಿ ಮುಖರ್ಜಿಯಂತಹ ವಿನ್ಯಾಸಕರ ವೃತ್ತಿಜೀವನವನ್ನು ಪ್ರಾರಂಭಿಸಲು ಕಾರಣವಾಗಿದೆ. ಕರೀನಾ ಕಪೂರ್, ಜಾಕ್ವೆಲಿನ್ ಫರ್ನಾಂಡೀಸ್, ಸುಶ್ಮಿತಾ ಸೇನ್, ಪ್ರಿಯಾಂಕಾ ಚೋಪ್ರಾ, ದೀಪಿಕಾ ಪಡುಕೋಣೆ ಮತ್ತು ಲೀಸಾ ಹೇಡನ್ ಇಲ್ಲಿಯವರೆಗಿನ ಪ್ರಮುಖ ಶೋ-ಸ್ಟಾಪರ್‌ಗಳಾಗಿದ್ದಾರೆ.
ಶ್ರೀಲ ಭಕ್ತಿವೇದಂತ ಸ್ವಾಮಿ ಪ್ರಭುಪಾದ
thumb ಶ್ರೀಮದ್ ಅಭಯ ಚರಣ್, 'ಭಕ್ತಿವೇದಾಂತ ಸ್ವಾಮಿ ಪ್ರಭುಪಾದ' (ಶ್ರೀಲ ಪ್ರಭುಪಾದ) ರು, ಶ್ರೀ ಚೈತನ್ಯ ಮಹಾಪ್ರಭುಗಳ ತತ್ವಗಳನ್ನು ಜಗತ್ತಿಗೆ ಪ್ರಚಾರಮಾಡಲು ತಮ್ಮ ಇಳಿಯವಯಸ್ಸಿನಲ್ಲೂ ಜಗತ್ತಿನಲ್ಲೆಲ್ಲಾ ಪ್ರಸಾರ ಮಾಡಿ ತಮ್ಮ ಜೀವನದ ಉದ್ದಿಶ್ಯವನ್ನು ಸಾಧಿಸಿದರು. ವೈದಿಕ ಸಾಹಿತ್ಯಗಳಲ್ಲಿ ಹೇಳಿರುವಂತೆ ಭಗವಾನ್ ಶ್ರೀಕೃಷ್ಣನು ಸುಮಾರು ೫೦೦ ವರ್ಷಗಳ ಹಿಂದೆಯಷ್ಟೇ ಶ್ರೀ ಚೈತನ್ಯ ಮಹಾಪ್ರಭುಗಳಾಗಿ ಪಶ್ಚಿಮ ಬಂಗಾಲದ ಮಾಯಾಪುರದಲ್ಲಿ ಅವತರಿಸಿದನು. ಇದೊಂದು ಸುವರ್ಣ ಅವತಾರ. 'ಶ್ರೀ ಚೈತನ್ಯ ಮಹಾಪ್ರಭು'ಗಳು ಭಗವಂತನ ಪವಿತ್ರ ನಾಮ ಸ್ಮರಣೆಯಾದ “ಹರೇ ಕೃಷ್ಣ ಹರೇ ಕೃಷ್ಣ ಕೃಷ್ಣ ಕೃಷ್ಣ ಹರೇ ಹರೇ, ಹರೇ ರಾಮ ಹರೇ ರಾಮ ರಾಮ ರಾಮ ಹರೇ ಹರೇ”, ಈ ಹರೇ ಕೃಷ್ಣ ಮಹಾಮಂತ್ರವು ಭಾರತದ ಸಮುದ್ರ ತಟವನ್ನು ದಾಟಿ ಪ್ರಪಂಚದಾದ್ಯಂತ ಪ್ರತಿಯೊಂದು ನಗರ ಮತ್ತು ಗ್ರಾಮಗಳಲ್ಲಿ ಹರಡುತ್ತದೆಯೆಂಬ ಭವಿಷ್ಯವಾಣಿಯನ್ನು ನುಡಿದಿದ್ದರು. ಅವರ ಭವಿಷ್ಯ ವಾಣಿಯು ದೈವಿಕ ಅನುಗ್ರಹದ ಶ್ರೀ ಶ್ರೀಮದ್ ಅಭಯ ಚರಣಾರವಿಂದ, 'ಭಕ್ತಿವೇದಾಂತ ಸ್ವಾಮಿ ಪ್ರಭುಪಾದ' (ಶ್ರೀಲ ಪ್ರಭುಪಾದ) ರಿಂದ ಸತ್ಯವಾಯಿತು.
ಜನನ, ಬಾಲ್ಯ ಹಾಗೂ ವೇದಾಂತ
ಶ್ರೀಲ ಪ್ರಭುಪಾದ ರೆಂದು ವಿಶ್ವಪ್ರಸಿದ್ಧರಾದ ಯತಿಯಾಗಿ ಇಸ್ಕಾನ್ ಭಕ್ತಿಪಂಥ ಸ್ಥಾಪಕರ ಬಾಲ್ಯದ ಹೆಸರು, 'ಅಭಯ್ ಡೆ' ಎಂದು. ಅವರು, ಸೆಪ್ಟೆಂಬರ್ ೧, ೧೮೯೬ (ಶ್ರೀಕೃಷ್ಣ ಜನ್ಮಾಷ್ಟಮಿಯ ಮಾರನೆಯದಿನ) ರಲ್ಲಿ ಕಲ್ಕತ್ತಾದ ಟಾಲಿಗುಂಜ್ ಉಪನಗರದಲ್ಲಿ ಜನಿಸಿದರು. ತಂದೆಯವರ ಹೆಸರು, ಗೌರ ಮೋಹನ ಡೆ, ತಾಯಿ, ರಜನಿ. ಈ ತಂದೆತಾಯಿಯರ ಪ್ರೀತಿಯ ಮಗ,ಅಭಯ್. ಜ್ಯೋತಿಷಿಗಳು ಮಗುವಿನ ಜಾತಕವನ್ನು ನೋಡಿ,“ಈ ಮಗು ತನ್ನ ೭೦ ನೇ ವಯಸ್ಸಿನಲ್ಲಿ ಭಾರತದ ಸಮುದ್ರವನ್ನು ದಾಟಿ ಇಡೀ ಪ್ರಪಂಚಾದ್ಯಂದ ಕೃಷ್ಣಭಕ್ತಿಯ ಪ್ರಚಾರ ಮಾಡಿ ಜಗತ್ತಿನಲ್ಲಿ ೧೦೮ ಶ್ರೀಕೃಷ್ಣದೇವಸ್ಥಾನಗಳನ್ನು ಸ್ಥಾಪಿಸುತ್ತಾನೆ” ಎಂದು ಎಂದು ಭವಿಷ್ಯ ನುಡಿದರು. 'ಶ್ರೀಮಾನ್ ಗೌರ ಮೋಹನ'ರು ಭಗವಾನ್ ಶ್ರೀಕೃಷ್ಣನ ಪರಮ ಭಕ್ತರಾಗಿದ್ದರು. ದಿನನಿತ್ಯವೂ ಕೃಷ್ಣಾರ್ಚನೆ, ನ್ಯವೇದ್ಯೆ, ಕೀರ್ತನೆ ಇತ್ಯಾದಿ ಸೇವೆಗಳನ್ನು ತಪ್ಪದೇ ಸಲ್ಲಿಸುತ್ತಿದ್ದರು. ತಂದೆ, ಶ್ರೀಕೃಷ್ಣನ ಭಕ್ತಿಸೇವೆಯಲ್ಲಿ ತೊಡಗಿರುವುದನ್ನು ಗಮನಿಸಿದ ಪುಟ್ಟ ಬಾಲಕ ಅಭಯ್ ಸಹಿತ ಕಂಡ ತಾನೂ ಭಗವಂತನನ್ನು ಅರಿಯುವ ಮತ್ತು ಸೇವೆ ಮಾಡುವ ಹಂಬಲವಾಯಿತು. ಅಭಯನ ಕೋರಿಕೆಯ ಮೇರೆಗೆ ತನ್ನ ಮಗನನ್ನು ಒಬ್ಬ ಉತ್ತಮ ವೈಶ್ಣವನನ್ನಾಗಿ ಮಾಡಬೇಕೆನ್ನುವ ಮಹಾದಾಶೆಯನ್ನು ಹೊಂದಿದ ಗೌರ ಮೋಹನರು ಅಭಯನಿಗೆ ರಾಧಾಕೃಷ್ಣರ ಚಿಕ್ಕಮೂರ್ತಿಗಳನ್ನು ತಂದು ಕೊಟ್ಟರು. ಅಂದಿನಿಂದ ಅಭಯನು ತನ್ನ ತಂದೆಯನ್ನು ಅನುಕರಿಸುತ್ತಾ ಪ್ರತಿ ದಿನವೂ 'ರಾಧಾಕೃಷ್ಣ'ರಿಗೆ ಪೂಜೆ ಮಾಡತೊಡಗಿದನು. ಅವನು ತನ್ನ ಪ್ರೀತಿಯ 'ರಾಧಾಕೃಷ್ಣ'ರಿಗೆ ಅರ್ಪಿಸಿದ ನ್ಯವೇದ್ಯವನ್ನು ಮಾತ್ರ ಸ್ವೀಕರಿಸುತ್ತಿದ್ದನು.
ಶ್ರೀ ಜಗನ್ನಾಥ ರಥಯಾತ್ರೆ
ಓರಿಸ್ಸಾದ ಶ್ರೀ ಜಗನ್ನಾಥ ಪುರಿಯಲ್ಲಿ ಸಾವಿರಾರು ವರ್ಷಗಳಿಂದ ಆಚರಿಸುವ 'ಶ್ರೀ ಜಗನ್ನಾಥ ರಥಯಾತ್ರೆ' ಬಾಲಕನಾದ ಅಭಯ್ ನ ಮೇಲೆ ಬಹಳ ಪರಿಣಾಮ ಮಾಡಿತು. ಅಭಯನಿಗೆ ತಾನೂ ಕೂಡ ತನ್ನದೇ ಆದ ಶ್ರೀ ಜಗನ್ನಾಥ ರಥಯಾತ್ರೆಯನ್ನು ಆಚರಿಸಬೇಕೆಂಬ ಮನಸ್ಸಾಯಿತು. ಇದನ್ನು ತಂದೆಯವರಿಗೆ ತಿಳಿಸಿದಾಗ ಅವರು, ಸಂತೋಷದಿಂದ ಅಭಯನಿಗೆ ಎಲ್ಲ ವಿಧದ ಸಹಾಯ ಮಾಡಿದರು. ತನ್ನ ಪುಟ್ಟ ಮಿತ್ರರೊಂದಿಗೆ ಬಾಲಕ ಅಭಯ ನಿರಂತರವಾಗಿ ೭ ದಿನಗಳವರೆಗೆ ಕಲ್ಕತ್ತಾದ ತನ್ನ ಮನೆಯ ಬೀದಿಯಲ್ಲಿ ವಿಜ್ರಂಭಣೆಯಿಂದ ಶ್ರೀ ಜಗನ್ನಾಥ ರಥಯಾತ್ರೆಯನ್ನು ಆಚರಿಸಿದನು.ಗೌರ ಮೋಹನರು ತಮ್ಮ ಮನೆಗೆ ಸಾಧು ಸಂತರನ್ನು ಕರೆತಂದು,ಅವರನ್ನು ಸತ್ಕರಿಸಿ ತಮ್ಮ ಮಗ ಅಭಯ ಶ್ರೀಮತಿ ರಾಧಾರಾಣಿಯ ಉತ್ತಮ ಸೇವಕನಾಗುವಂತೆ ಆಶೀರ್ವದಿಸಲು ಬೇಡಿಕೊಳ್ಳುತ್ತಿದ್ದರು.ತಂದೆತಾಯಿಯರ ಅಕ್ಕರೆಯ ಮಗನಾದ ಶ್ರೀಲ ಪ್ರಭುಪಾದರು ಕೃಷ್ಣಪ್ರಜ್ಹೆಯ ಪರಿಸರದಲ್ಲಿ ಬೆಳೆದ ಬಗೆ ಅನನ್ಯ. ನಂತರ 'ಶ್ರೀಲ ಪ್ರಭುಪಾದ'ರು ಉನ್ನತ ವ್ಯಾಸಂಗಕ್ಕೆ 'ಕಲ್ಕತ್ತಾದ ಪ್ರತಿಷ್ಠಿತ ಕಾಲೇಜ'ನ್ನು ಸೇರಿದರು.
ಭಕ್ತಿ ಸಿದ್ಧಾಂತ ಸರಸ್ವತಿ ಠಾಕೂರರ ಭೇಟಿ
೧೯೨೨ ರಲ್ಲಿ ಒಬ್ಬ ಗೆಳೆಯನ ಸಲಹೆಯಂತೆ, ಆಗಿನ ಸಮಯದಲ್ಲಿ 'ಮಹಾನ್ ವೈಷ್ಣವ ಹಾಗೂ ವಿದ್ವಾಂಸರಲ್ಲಿ ಒಬ್ಬರಾದ ಗೌಡೀಯ ಮಠದ ಸಂಸ್ಥಾಪನಾಚಾರ್ಯ ಶ್ರೀ ಶ್ರೀಮದ್ ಭಕ್ತಿಸಿದ್ಧಾಂತ ಸರಸ್ವತಿ ಠಾಕೂರ'ರನ್ನು ಭೇಟಿಮಾಡಿದರು. ತಮ್ಮ ಮೊದಲ ಭೇಟಿಯಲ್ಲೇ ಶ್ರೀಲ ಭಕ್ತಿಸಿದ್ಧಾಂತ ಸರಸ್ವತಿ ಠಾಕೂರರು ಶ್ರೀಲ ಪ್ರಭುಪಾದರಿಗೆ ಭಗವದ್ಗೀತೆ ಮತ್ತು ಶ್ರೀಮದ್ ಭಾಗವತದ ದಿವ್ಯ ಸಂದೇಶವನ್ನು ಆಂಗ್ಲಭಾಷೆಯಲ್ಲಿ ಪ್ರಚಾರ ಮಾಡುವಂತೆ ಆದೇಶಿಸಿದರು. ಶ್ರೀಲ ಭಕ್ತಿಸಿದ್ಧಾಂತ ಸರಸ್ವತಿ ಠಾಕೂರರ ತೇಜಸ್ಸು ಮತ್ತು ಅಪಾರ ಪಾಂಡಿತ್ಯದಿಂದ ಪ್ರಭಾವಿತರಾದ ಶ್ರೀಲ ಪ್ರಭುಪಾದರು ಅವರನ್ನು ತಮ್ಮ ಆಧ್ಯಾತ್ಮಿಕ ಗುರುಗಳನ್ನಾಗಿ ಸ್ವೀಕರಿಸಿ ಅವರ ಸೇವೆಗಾಗಿ ತಮ್ಮ ಜೀವನವನ್ನು ಮುಡಿಪಾಗಿಡಲು ನಿರ್ಧರಿಸಿದರು. ೧೧ ವರ್ಷಗಳ ಬಳಿಕ ನವಂಬರ್ ೨೧, ೧೯೩೨ ರಲ್ಲಿ ಶ್ರೀಲ ಪ್ರಭುಪಾದರು ಶ್ರೀಲ ಭಕ್ತಿಸಿದ್ಧಾಂತ ಸರಸ್ವತಿ ಠಾಕೂರರಿಂದ ದೀಕ್ಷೆ ಪಡೆದು ಅವರ ಶಿಶ್ಯರಾದರು. ಶ್ರೀಲ ಪ್ರಭುಪಾದರ ದಿಕ್ಷೆ ಪಡೆದ ಬಳಿಕ ಕರೆಯಲ್ಪಟ್ಟ ಹೆಸರು,ಅಭಯ ಚರಣ ದಾಸ.
ಗುರುಗಳ ದೇಹತ್ಯಾಗದ ಬಳಿಕ
ಶ್ರೀಲ ಪ್ರಭುಪಾದರು ತಮಗೆ ಸಾಧ್ಯವಾದ ಮಟ್ಟಿಗೆ ಗೌಡೀಯ ಮಠದ ಬೆಳವಣಿಗೆಗೆ ಸಹಾಯ ಮಾಡುತ್ತಿದ್ದರು. ಜನವರಿ ೧ ,೧೯೩೭ ರಲ್ಲಿ ಶ್ರೀಲ ಭಕ್ತಿಸಿದ್ಧಾಂತ ಸರಸ್ವತಿ ಠಾಕೂರರು ದೇಹತ್ಯಾಗ ಮಾಡಿದರು. ಸಹಜವಾಗಿಯೇ ಅವರ ನಂತರ ಯಾರು ಎನ್ನುವ ಪ್ರಶ್ನೆಗೆ ಸರಿಯಾದ ಉತ್ತರವಿರಲಿಲ್ಲ. ಆದರೆ ಶ್ರೀಲ ಪ್ರಭುಪಾದರು ವಿಚಲಿತವಾಗದೇ ತಮ್ಮ ಗುರುಗಳ ಆದೇಶವನ್ನು ನೆರವೇರಿಸುವ ಧೃಢಸಂಕಲ್ಪದಿಂದ ತಮ್ಮ ಭಕ್ತಿಸೇವೆಯನ್ನು ಮುಂದುವರಿಸಿದರು.
ಇಂಗ್ಲೀಷ್ ಭಾಷೆಯಲ್ಲಿ ಅಧ್ಯಾತ್ಮ ಜ್ಞಾನಪ್ರಸಾರ
ಸನ್, ೧೯೪೪ ರಲ್ಲಿ ಶ್ರೀಲ ಪ್ರಭುಪಾದರು “ಬ್ಯಾಕ್ ಟು ಗಾಡ್ ಹೆಡ್" (Back to Godhead) ಹೆಸರಿನ ಪತ್ರಿಕೆಯನ್ನು ಪ್ರಾರಂಭಿಸಿದರು. ಈ ಪತ್ರಿಕೆಯಲ್ಲಿ ಆಧ್ಯಾತ್ಮಿಕ ಜ್ಞಾನವನ್ನು ಪ್ರಚಾರ ಮಾಡಲು ಬಳಸಿದ ಭಾಷೆ ಇಂಗ್ಲಿಷ್. ಭಾರತದಲ್ಲಿ ತಮ್ಮ ಆಧ್ಯಾತ್ಮಿಕ ಸಂಸ್ಥೆಯನ್ನು ಪ್ರಾರಂಭಿಸಲು ಹಲವಾರು ಪ್ರಯತ್ನ ಮಾಡಿದರು. ೧೯೫೩ ರಲ್ಲಿ ಜಾನ್ಸಿಯಲ್ಲಿ “ಲೀಗ್ ಆಫ್ ಡಿವೋಟೀಸ್ (League of Devotees)” ಎಂಬ ಭಕ್ತಸಮೂಹವನ್ನು ಪ್ರಾರಂಭಿಸಿದರು. 'ಬ್ಯಾಕ್ ಟು ಗಾಡಹೆಡ್ ಪತ್ರಿಕೆ'ಯನ್ನು ದೇಶವಿದೇಶಗಳಿಗೆ ಹಂಚಿದರು. ಗುರುಗಳು ಆಜ್ಞಾಪಿಸಿದಂತೆ, ಪ್ರಭುಪಾದರು, ಸನ್, ೧೯೫೪ ರಲ್ಲಿ ಸಂಸಾರವನ್ನು ತ್ಯಜಿಸಿ, 'ವಾನಪ್ರಸ್ಥಾಶ್ರಮ'ವನ್ನು ಸ್ವಿಕರಿಸಿದರು. ಮುಂದೆ ಸೆಪ್ಟೆಂಬರ್ ೧, ೧೯೫೯ ರಂದು, 'ಮಥುರಾದಲ್ಲಿ ಸಂನ್ಯಾಸ ದೀಕ್ಷೆ' ಸ್ವೀಕರಿಸಿ, 'ತ್ರಿದಂಡಿ ಭಿಕ್ಷು ಅಭಯ ಚರಣಾರವಿಂದ', ಭಕ್ತಿವೇದಾಂತ ಸ್ವಾಮಿಯಾದರು.
ಭಾಗವತ ಪುಸ್ತಕಗಳ ಅನುವಾದದ ರಚನೆ
ಕೇವಲ ಪತ್ರಿಕೆಯ ಮೂಲಕ ಬ್ರಹ್ಮ-ಮಧ್ವ-ಗೌಡೀಯ ವೈಶ್ಣವ ಸಿದ್ಧಾಂತಗಳನ್ನು ಪ್ರಚಾರ ಮಾಡುತ್ತಿದ್ದ ಎ.ಸಿ.ಭಕ್ತಿವೇದಾಂತ ಸ್ವಾಮಿ ಪ್ರಭುಪಾದರು ಒಬ್ಬ ಸೇನಾಧಿಕಾರಿಯ ಸಲಹೆಯ ಮೇರೆಗೆ ಪುಸ್ತಕಗಳನ್ನು ಬರೆಯಲು ಪ್ರಾರಂಭಿಸಿದರು. ಅವರ ಮೊತ್ತಮೊದಲ ಪುಸ್ತಕ “ಈಸಿ ಜರ್ನಿ ಟು ಅದರ್ ಪ್ಲಾನೆಟ್ಸ್” (Easy journey to other planets (ಇತರ ಲೋಕಗಳಿಗೆ ಸುಗಮ ಪ್ರಯಾಣ) ೧೯೬೦ ರಲ್ಲಿ ಪ್ರಕಟವಾಯಿತು. ನಂತರ ಶ್ರೀಲ ಪ್ರಭುಪಾದರು ತಮ್ಮ ಜೀವನದ ಅತ್ಯುತ್ತಮ ಉಡುಗೊರೆಯಾದ ಶ್ರೀಮದ್ ಭಾಗವತದ ಇಂಗ್ಲಿಷ್ ಅನುವಾದವನ್ನು ಪ್ರಾರಂಭಿಸಿದರು.ತಮ್ಮ ಜೀವಿತದ ಮುಂದಿನ ೧೭ ವರ್ಷಗಳಲ್ಲಿ ಶ್ರೀಲ ಪ್ರಭುಪಾದರು ಭಗವದ್ಗೀತೆ, ಈಶೊಪನಿಷತ್, ಚೈತನ್ಯ ಚರಿತಾಮೃತ, ಭಕ್ತಿರಸಾಮೃತ ಸಿಂಧು, ಉಪದೇಶಾಮೃತ ಸಿಂಧು ಸೇರಿದಂತೆ ಎಂಭತ್ತಕ್ಕೂ ಹಚ್ಚು ಪುಸ್ತಕಗಳನ್ನುರಚಿಸಿದರು.
ಇಸ್ಕಾನ್(ISKCON) ಸ್ಥಾಪನೆ
ಸನಾತನ ಧರ್ಮದ ದಿವ್ಯ ಸಂದೇಶವನ್ನು ವಿಶ್ವದಾದ್ಯಂತ ಪ್ರಚಾರ ಮಾಡಬೇಕೆಂಬ ಶ್ರೀಲ ಭಕ್ತಿಸಿದ್ಧಾಂತರ ಆದೇಶವನ್ನು ಈಡೇರಿಸಲು 'ಶ್ರೀಲ ಪ್ರಭುಪಾದ'ರು ೧೯೬೫ ರಲ್ಲಿ 'ಸುಮತಿ ಮೊರಾರ್ಜಿ'ಯವರ, 'ಜಲದೂತ'ವೆಂಬ ಹಡಗಿನಲ್ಲಿ ಸಮುದ್ರಮಾರ್ಗವಾಗಿ 'ಅಮೇರಿಕ'ಕ್ಕೆ ಹೋದರು. ಒಂದು ವರ್ಷದ ನಂತರ ೧೯೬೬ ರಲ್ಲಿ ನ್ಯೂಯಾರ್ಕಿನಲ್ಲಿ 'ಅಂತಾರಾಷ್ಟ್ರೀಯ ಕೃಷ್ಣಪ್ರಜ್ಞಾ ಸಂಸ್ಥೆ'(ಇಸ್ಕಾನ್) ಯನ್ನು ಸ್ಥಾಪಿಸಿದರು.
ವಿಶ್ವದಾದ್ಯಂತ ಪರ್ಯಟನೆ
ಪ್ರಭುಪಾದರು, ೧೯೬೬ ರಿಂದ, ೧೯೭೭ ರ ವರೆಗೆ ವಿಶ್ವದಾದ್ಯಂತ ಹನ್ನೆರಡು ಬಾರಿ ಸಂಚರಿಸಿ ಅವರು ಸ್ಥಾಪಿಸಿದ ದೇವಾಲಯಗಳ ಸಂಖ್ಯೆ ಒಟ್ಟು ೧೦೮. ವಿರಚಿಸಿದ ಪುಸ್ತಕಗಳು, ಒಟ್ಟು,೮೦ ಕ್ಕೂ ಮಿಗಿಲು. ತಮ್ಮ ಸಂದೆಶವನ್ನು ಪಾಲಿಸಿ ಕಾರ್ಯಗತ ಮಾಡಲು ಸಹಕರಿಸಿದ ಒಟ್ಟು ೪ ಸಾವಿರ ಶಿಷ್ಯರನ್ನು ಆಶಿರ್ವದಿಸಿ, ಅವರಿಗೆ ಆಧ್ಯಾತ್ಮಿಕ ಜೀವನದಲ್ಲಿ ಪ್ರಗತಿಪರ ಕಾರ್ಯ ಮಾಡಲು ಮಾರ್ಗದರ್ಶನ ನೀಡಿದರು.
ದೈವಾಧೀನರಾದರು
'ಶ್ರೀಲ ಪ್ರಭುಪಾದ'ರು ಈ ಭೌತಿಕ ಜಗತ್ತಿನಲ್ಲಿನ ತಮ್ಮ ಪ್ರಕಟ ಲೀಲೆಗಳನ್ನು ಅಂತ್ಯಗೊಳಿಸಿ, ಸನ್, ೧೯೭೭ ರ ನವೆಂಬರ್, ೧೪, ರಂದು, 'ವೃಂದಾವನ'ದಲ್ಲಿ ದೈವಾಧೀನರಾದರು. ಮಹಾನ್ ವೈಷ್ಣವರೆಂದು ಗುರವಿಸಿ ಪೂಜಿಸಲ್ಪಡುತ್ತಿರುವ ಶ್ರೀಲ ಪ್ರಭುಪಾದರ ದಿವ್ಯ ಚರಿತ್ರೆ ಎಲ್ಲಾ ವರ್ಗದ ಶ್ರದ್ಧಾಳುಗಳಿಗೂ ಮಾರ್ಗದರ್ಶನಮಾಡುತ್ತವೆ. ಅವರ ಪುಸ್ತಕಗಳಲ್ಲಿರುವ ಅಪಾರ ಜ್ಞಾನಭಂಡಾರದ ಅಧ್ಯಯನ ಹಾಗೂ ಬೋಧನೆಗಳು ನಮ್ಮ ಜೀವನವನ್ನು ಬೆಳಗಿ ಭಗವಂತನ ಸಾನ್ನಿಧ್ಯವನ್ನು ಸೇರುವಲ್ಲಿ ಸಹಾಯಮಾಡುತ್ತವೆ.
'ಶ್ರೀಲ ಪ್ರಭುಪಾದರು, ರಚಿಸಿದ ಪುಸ್ತಕಗಳು
'''ಕನ್ನಡಕ್ಕೆ ಅನುವಾದವಾಗಿರುವ ಶ್ರೀ ಶ್ರೀಮದ್ ಎ.ಸಿ. ಭಕ್ತಿವೇದಾಂತ ಸ್ವಾಮಿ ಪ್ರಭುಪಾದರ ಗ್ರಂಥಗಳು'''
ಉಲ್ಲೇಖಗಳು
<References />
ಬಾಹ್ಯ ಸಂಪರ್ಕಗಳು
ವರ್ಗ:ಯೋಗಿಗಳು ಮತ್ತು ಸನ್ಯಾಸಿಗಳು ವರ್ಗ:ಹಿಂದೂ ಧರ್ಮ
ಅಬ್ಬಯ್ಯ ನಾಯ್ಡು
ಎ.ಎಲ್.ಅಬ್ಬಾಯಿ ಕನ್ನಡ ಚಿತ್ರರಂಗದ ಒಬ್ಬ ವಿಶಿಷ್ಠ ನಿರ್ಮಾಪಕರಾಗಿದ್ದಂಥಹವರು. ಒಬ್ಬ ಗಾರೆ ಕೆಲಸಗಾರನಾಗಿ ವೃತ್ತಿ ಮಾಡುತ್ತಿದ್ದಂತಹ ವ್ಯಕ್ತಿ ಕನ್ನಡ ಚಿತ್ರರಂಗದ ಯಶಸ್ವಿ ನಿರ್ಮಾಪಕರಾಗಿ ಬೆಳೆದಿದ್ದು ,ಅನ್ನ ನೀಡಿ ಬೆಳೆಸಿದ್ದ ತಮ್ಮ ವೃತ್ತಿಯ ಉಪಕರಣವಾದ ಗಾರೆ ಕರಣೆಯನ್ನ ತಮ್ಮ ಚಿತ್ರಲಾಂಛನವಾಗಿ ಮಾಡಿಕೊಂಡು ಮಧು ಆರ್ಟ್ ಫಿಲಂಸ್ ಲಾಂಛನದಿ ಚಿತ್ರರಂಗದಲ್ಲಿ ದಾಖಲೆ ನಿರ್ಮಿಸಿದ ಅನೇಕ ಸದಭಿರುಚಿಯ ಕನ್ನಡ ಚಿತ್ರಗಳನ್ನು ನಿರ್ಮಿಸಿ, ನಂತರ ಬೆಂಗಳೂರಿನ ಚಿಕ್ಕಕಲ್ಲಸಂದ್ರದಲ್ಲಿ ಅಬ್ಬಯ್ಯನಾಯ್ದ್ಡು ಸ್ಟುದಿಯೊ ನಿರ್ಮಿಸಿದನ್ಥಹ ಧೀಮಂಥ ಇವರು. ಮೂಲ ಆಂಧ್ರಪ್ರದೇಶದವರಾದರೂ ಅನ್ನ ಕೊಟ್ಟ ಕರ್ನಾಟಕದ, ಕನ್ನಡದ ಮೇಲಿನ ಇವರ ಪ್ರೇಮ ಇವರ ಚಿತ್ರಗಳಲ್ಲಿ ಎದ್ದು ಕಾಣುತಿತ್ತು. ಇವರು ಬೆಳೆದು ಬಂದಂತಹ ಬಡತನ, ಅವರ ಬವಣೆ, ಕಾರ್ಮಿಕನಾಗಿ ಕಂಡುಂಡ ನೋವು ಇವರ ಚಿತ್ರಗಳ ಜೀವಾಳವಾಗಿ ಹೆಣ್ಮಕ್ಕಳನ್ನು ಚುಂಬಕದಂತೆ ಸೆಳೆಯುತ್ತಿದ್ದವು. ಎ.ಎಲ್.ಅಬ್ಬಾಯಿ ನಾಯ್ಡು "ಮಧು ಆರ್ಟ್ಸ್ ಫಿಲಂ" ಸಂಸ್ಥೆ ಯನ್ನು ಸ್ತಾಪಿಸಿದ ನಾಯ್ಡುರವರು "ಹೂವು ಮುಳ್ಳು" ಎಂಬ ಡಕಾಯಿತರ ಚಿತ್ರವನ್ನು ನಿರ್ಮಿಸಿ ಚಿತ್ರರಂಗಕ್ಕೆ ಬಂದರು.ಸಣ್ಣ ಪುಟ್ಟ ಪಾತ್ರಗಳಲ್ಲಿಯೇ ಕಾಣಿಸಿ ಕೊಳ್ಳುತಿದ್ದ ಇವರು ಆ ಕಾಲಕ್ಕೆ ಟ್ರೆಂಡ್ ಎನಿಸಿದ್ದ ಡಕಾಯಿತರು ಪರಿವರ್ತನೆಗೊಂಡು ದೇಶಭಕ್ತರಾಗುವ "ಮಾತೃ ಭೂಮಿ" ಚಿತ್ರ ನಿರ್ಮಿಸಿದ ನಂತರ ರಾಜ್ರವರು ನಾಯಕರಾಗಿದ್ದ ಸಲೀಂ-ಜಾವೇದ್ ಜೋಡಿ ರಚಿಸಿದ ಕತೆಯನ್ನು ಆಧರಿಸಿ ಅದ್ದೂರಿ ಎನಿಸಿದ "ರಾಜಾ ನನ್ನ ರಾಜ " ಚಿತ್ರವನ್ನು ರೂಪಿಸಿದರು.ಅನಂತರ "ಚೆಲ್ಲಿದ ರಕ್ತ "ದಲ್ಲಿ ಡಕಾಯಿತರ ನಾಯಕಯನ್ನೇ ಮುಂದುವರೆಸಿದ ನಾಯ್ಡುರವರು "ಸೀತಾರಾಮು"ನಿರ್ಮಿಸಿ ಶಂಕರನಾಗ್ ಅವರಿಗೆ ಕಮರ್ಷಿಯಲ್ ಚಿತ್ರಗಳಲ್ಲಿ ಬ್ರೇಕ್ ನೀಡಿದರು.ಯಾವಾಗ "ತಾಯಿಯ ಮಡಿಲಲ್ಲಿ' ಅಭೂತಪೂರ್ವ ಯಶಸ್ಸು ಕಂಡ ನಂತರ ಅಬ್ಬಾಯಿ ಅವರ ಬತ್ತಳಿಕೆಯಿಂದ "ತಾಯಿ"ತಾಳಿ"ಕರಳು"ಕುಂಕುಮ"ತೊಟ್ಟಿಲು" ಮುಂತಾದ ಗೋಳಿನ ಚಿತ್ರ ಪರಂಪರೆಯೊಂದು ಕನ್ನಡದಲ್ಲಿ ಆರಂಭವಾಯಿತು.ಸಾಮಾನ್ಯ ಪ್ರೇಕ್ಷಕನಿಗೆ ರಂಜನೆಯಲ್ಲದೆ ,ಸಾಮಾಜಿಕ ಸಂದೇಶವನ್ನು ರವಾನಿಸುವ ದ್ಯೇಯ ಅವರದಾಗಿತ್ತು.ನೊಂದವರ,ಕಾರ್ಮಿಕರ ,ಅಸಹಾಯಕರ ನೋವಿನ ಚಿತ್ರಣದ ಮೂಲಕ ರಂಜನೆಯನ್ನು ಉಣಬಡಿಸಿದ ಅಬ್ಬಾಯಿ ನಾಯ್ಡು ಅವರ ಯಶಸ್ಸು ಕನ್ನಡ ಚಿತ್ರರಂಗದ ಬೆರಗಿನ ಸಂಗತಿಗಳಲ್ಲೊಂದು."ನಮನ" ವರ್ಗ:ಕನ್ನಡ ಚಿತ್ರರಂಗದ ನಿರ್ಮಾಪಕರು
ಸೈಕ್ಲೋಸ್ಟೊಮಾಟಾ
ಸೈಕ್ಲೋಸ್ಟೊಮಾಟಾ ಎಂಬುದು ಜೀವಂತ ದವಡೆಯಿಲ್ಲದ ಮೀನುಗಳನ್ನು ಒಳಗೊಂಡಿರುವ ಅಗ್ನಾಥನ್‌ಗಳ ಒಂದು ಗುಂಪು: ಲ್ಯಾಂಪ್ರೇಗಳು ಮತ್ತು ಹ್ಯಾಗ್ ಫಿಶ್. ಎರಡೂ ಗುಂಪುಗಳು ದವಡೆಯಿಲ್ಲದ ಬಾಯಿಗಳನ್ನು ಮೊನಚಾದ ಹೊರಚರ್ಮದ ರಚನೆಗಳೊಂದಿಗೆ ಹಲ್ಲುಗಳಾಗಿ ಕಾರ್ಯನಿರ್ವಹಿಸುತ್ತವೆ. ಸೈಕ್ಲೋಸ್ಟೊಮಾಟಾ ಎಂಬ ಹೆಸರಿನ ಅರ್ಥ "ದುಂಡಗಿನ ಬಾಯಿ". ಇದಕ್ಕೆ ಜೋನ್ ಕ್ರೋಕ್‌ಫೋರ್ಡ್ ಬೀಟ್ಟಿ ಹೆಸರಿಸಿದ್ದಾರೆ.
ಸಂಭಾವ್ಯ ಬಾಹ್ಯ ಸಂಬಂಧಗಳು
ಈ ಟ್ಯಾಕ್ಸನ್‌ನ್ನು ಹೆಚ್ಚಾಗಿ ಪ್ಯಾರಾಫೈಲೆಟಿಕ್ ಶ್ರೇಷ್ಠ ವರ್ಗ ಅಗ್ನಾಥಾದಲ್ಲಿ ಸೇರಿಸಲಾಗಿದೆ, ಇದು ಆಸ್ಟ್ರಾಕೋಡರ್ಮ್ಸ್ ಎಂದು ಕರೆಯಲ್ಪಡುವ ಅಳಿವಿನಂಚಿನಲ್ಲಿರುವ ಶಸ್ತ್ರಸಜ್ಜಿತ ಮೀನುಗಳ ಹಲವಾರು ಗುಂಪುಗಳನ್ನು ಸಹ ಒಳಗೊಂಡಿದೆ. ಗ್ಯಾಲಿಯಾಸ್ಪಿಡ್ಗಳು, ಥೆಲೋಡಾಂಟ್‌ಗಳು ಮತ್ತು ಆಸ್ಟಿಯೋಸ್ಟ್ರಾಕನ್‌ಗಳಂತಹ ಹೆಚ್ಚಿನ ಪಳೆಯುಳಿಕೆ ಅಗ್ನಾಥನ್‌ಗಳು ಸೈಕ್ಲೋಸ್ಟೋಮ್‌ಗಳಿಗಿಂತ ದವಡೆಗಳನ್ನು ಹೊಂದಿದ ( ಗ್ನಾಥೋಸ್ಟೋಮ್‌ಗಳು ಎಂದು ಕರೆಯಲ್ಪಡುವ) ಕಶೇರುಕಗಳಿಗೆ ಹೆಚ್ಚು ಸಂಬಂಧ ಹೊಂದಿವೆ.
ಉಲ್ಲೇಖಗಳು
ವರ್ಗ:Articles with 'species' microformats
ಪಿಂಕಿ ಪ್ರಾಮಾಣಿಕ್
ಪಿಂಕಿ ಪ್ರಾಮಾಣಿಕ್ ರವರು ಭಾರತದ ಪ್ರಮುಖ ಕ್ರೀಡಾಪಟುಗಳಲ್ಲಿ ಪ್ರಮುಖರು. ಇವರು ೧೦ ಏಪ್ರಿಲ್ ೧೯೮೬ರಲ್ಲಿ ಪುರುಲಿಯಾದಲ್ಲಿ ಜನಿಸಿದರು.
ಪ್ರಾರಂಭದ ದಿನಗಳು
ನಾನು ನಿಯಮಿತವಾಗಿ ಗಲ್ಲಲು ಪ್ರಾರಂಭಿಸಿದಾಗ ಜನರು ನನ್ನನ್ನು ಬೆಂಬಲಿಸಿದರು.ಗಾಸಿಪ್ಗಳು ಸಹ ಕಡಿಮೆಯಾದವು ನಾನು ರಾತ್ರಿಯ ಸಮಯದಲ್ಲಿ ಅಭ್ಯಾಸ ಮಾಡುವಾಗ ಇಬ್ಬರು ಸ್ನೇಹಿತರು  ಸೇರುತ್ತಿದ್ದರು. ನಾನು ಹೆಚ್ಚು ಹೆಚ್ಚು ಓಡುತ್ತಿದ್ದೆ.ಎಂದು ಪ್ರಾಮಾಣಿಕ್ ರವರು ಸಂಧರ್ಶನವೊಂದರಲ್ಲಿ ತಿಳಿಸಿದ್ದಾರೆ.
ಪಿಂಕಿ ಪ್ರಾಮಾಣಿಕ್ ಕ್ರೀಡಾಲೋಕಕ್ಕೆ ಪ್ರವೇಶ
.ಭಾರತೀಯ ಟ್ರ್ಯಾಕ್ ಮತ್ತು ಅಥ್ಲೀಟ್ ನಲ್ಲಿ ಇವರು ೪೦೦ಮೀಟರ್ ಮತ್ತು ೮೦೦ಮೀಟರ್ ಓಟದಲ್ಲಿ ಪರಿಣತಿ ಹೊಂದಿದ್ದಾರೆ. ಪ್ರಾಮಾಣಿಕ್ ರಾಷ್ಟ್ರಿಯ ೪*೪೦೦ ಮೀಟರ್ ರಿಲೇ ತಂಡದೊಂದಿಗೆ ಯಶಸ್ಸನ್ನು ಕಂಡರು. ೨೦೦೬ರ ಕಾಮನ್ವೆಲ್ತ್ ಕ್ರೀಡಾಕೂಟದಲ್ಲಿ ಬೆಳ್ಳಿ, ೨೦೦೬ ಏಷ್ಯನ್ ಕ್ರೀಡಾಕೂಟದಲ್ಲಿ ಚಿನ್ನ ಮತ್ತು ೨೦೦೫ರ ಏಷ್ಯನ್ ಒಳಾಂಗಣ ಕ್ರೀಡಾಕೂಟದಲ್ಲಿಯು ಚಿನ್ನದ ಪದಕವನ್ನು ಗೆದ್ದರು. ಏಷ್ಯಾದ ಒಳಾಂಗಣ ಅಥ್ಲೆಟಿಕ್ಸ್ ಚಾಂಪಿಯನ್ ಶಿಪ್ ನಲ್ಲಿ ಪ್ರಾಮಾಣಿಕ್ ೧೭ವರ್ಷ ವಯಸ್ಸಿನಲ್ಲಿದ್ದಾಗ ಎರಡು ಕಂಚಿನ ಪದಕಗಳನ್ನು ಗೆದ್ದರು. 2002 ರಲ್ಲಿ ನಾಲ್ಕು ಕಿರಿಯ ರಾಜ್ಯ ದಾಖಲೆಗಳನ್ನು ಸ್ಥಾಪಿಸಿದಾಗ ಪ್ರಾಮಾಣಿಕ್ ಕಿರಿಯ ಮಟ್ಟದಲ್ಲಿ ತನ್ನ ಚಾಪು ಮೂಡಿಸಿದಳು. 2003 ರ ಅಥ್ಲೆಟಿಕ್ಸ್‌ನಲ್ಲಿ ನಡೆದ ವಿಶ್ವ ಯುವ ಚಾಂಪಿಯನ್‌ಶಿಪ್‌ನಲ್ಲಿ 800 ಮೀಟರ್ ಸೆಮಿಫೈನಲ್‌ಗೆ ತಲುಪಿದಳು. ಶೀಘ್ರದಲ್ಲೇ ನಡೆದ ಅಖಿಲ ಭಾರತ ಓಪನ್ ರಾಷ್ಟ್ರೀಯ ಚಾಂಪಿಯನ್‌ಶಿಪ್‌ನಲ್ಲಿ 400 ಮೀ ಓಟವನ್ನು ಗೆದ್ದರು. ಅವರು ನ್ಯಾಷನಲ್ ಜೂನಿಯರ್ ಅಥ್ಲೆಟಿಕ್ಸ್ ಸಭೆಯಲ್ಲಿ 400 ಮೀಟರ್ ಓಟದಲ್ಲಿ 54.92 ಸೆಕೆಂಡುಗಳನ್ನು ಓಡಿಸುವ ಮೂಲಕ ದಾಖಲೆ ನಿರ್ಮಿಸಿದರು, ಆದರೂ ಅವರು 1986 ಅಥವಾ 1987 ರಲ್ಲಿ ಜನಿಸಿದಾರೆಯೇ ಎಂಬ ಬಗ್ಗೆ ಕೆಲವು ಗೊಂದಲಗಳು ಮಂದಗತಿಯಲ್ಲಿವೆ.
ಅಂತರರಾಷ್ಟ್ರೀಯ ಪದಕಗಳು
ಮುಂದಿನ ವರ್ಷ ಅವರು ಹಿರಿಯ ಮಟ್ಟಕ್ಕೆ ಹೆಜ್ಜೆ ಹಾಕಿದರು ಮತ್ತು 2004 ರ ಏಷ್ಯನ್ ಒಳಾಂಗಣ ಅಥ್ಲೆಟಿಕ್ಸ್ ಚಾಂಪಿಯನ್‌ಶಿಪ್‌ನಲ್ಲಿ 400 ಮೀ ಮತ್ತು 800 ಮೀ ಓಟಗಳಲ್ಲಿ ಎರಡು ಕಂಚುಗಳನ್ನು ಗೆದ್ದರು.